Ol Wok 5 | Baebol Long Intenet | Niu Wol Translesen\nOl Wok 5:1-42\nAnanaeas mo Safaera (1-11)\nOl aposol oli mekem plante merikel (12-16)\nOli go kalabus mo biaen oli kam fri (17-21a)\nOli tekem olgeta oli gobak long kot blong Sanhedrin (21b-32)\n‘Obei long God i bitim we obei long ol man’ (29)\nAdvaes blong Gamaliel (33-40)\nPrij long ol haos wanwan (41, 42)\n5 Be i gat wan man, nem blong hem Ananaeas, mo waef blong hem Safaera, tufala i salemaot wan pis graon blong tufala. 2 Nao hem i tekem haf mane blong hem, i kam givim long ol aposol. Be hem i holemtaet haf mane blong graon ya. Mo woman blong hem tu i save samting ya. 3 Nao Pita i talem se: “Ananaeas, ?weswe yu yu letem Setan i kam spolem tingting blong yu olsem, nao yu giaman long tabu spirit, yu stap holembak haf pei blong graon ya? 4 Taem yu yu no salemaot pis graon ya yet, hem i blong yu nomo. Mo taem yu salemaot, pei blong hem tu i blong yu. ?Weswe yu yu jusumaot long tingting blong yu blong mekem olsem? Yu yu no giaman long ol man, be yu giaman long God ya.” 5 Taem Ananaeas i harem tok ya, hem i foldaon mo i ded. Mo olgeta we oli harem nius ya, oli fraet tumas. 6 Nao ol yang man oli girap, oli kavremap bodi blong hem long ol pis kaliko, oli karem i go afsaed nao oli go berem hem. 7 Klosap tri aoa i pas, nao waef blong hem i kam insaed. Be hem i no save samting we i hapen. 8 Nao Pita i talem long hem se: “Yu talemaot long mi. ?Hemia ful praes blong pis graon ya blong yutufala, we yutufala i salemaot?” Nao woman ya i talem se, “Yes, hemia nao.” 9 Nao Pita i talem long hem se: “?From wanem yutufala i mekem plan olsem blong traem trikim spirit blong Jehova?* !Yu luk! Ol man we oli go berem hasban blong yu, oli stap long doa, mo bambae oli karem yu tu yu go afsaed.” 10 Nao wantaem nomo, hem i foldaon klosap long leg blong Pita, mo i ded. Taem ol yang man ya oli kam insaed, oli luk we hem i ded finis, nao oli karem hem i go afsaed, oli go berem hem klosap long hasban blong hem. 11 Nao olgeta man long kongregesen mo olgeta we oli harem nius blong samting ya, oli fraet tumas. 12 Nao ol aposol oli stap mekem plante merikel mo plante samting blong sapraes long fes blong ol man, mo oltaem oli stap joen wanples long vranda blong Solomon. 13 I tru, ol narafala oli fraet blong go joen wetem olgeta, be olgeta man oli stap presem olgeta. 14 Antap long samting ya, plante man mo plante woman oli bilif long Masta, mo namba blong olgeta i stap kam plante moa. 15 Mo oli tekem ol sikman blong olgeta oli kam, nao oli putum olgeta oli stap slip long ol bed mo mat long rod. Oli mekem olsem, blong bambae taem Pita i pas long ples ya, be sipos sado blong hem nomo i kasem sam long olgeta, bambae oli gud bakegen. 16 Mo plante man long ol taon klosap long Jerusalem, oli stap karem ol sikman i kam wetem ol man we rabis spirit i stap spolem olgeta, mo olgeta evriwan oli kam gud bakegen. 17 Be hae pris mo ol man we oli stap wetem hem, we oli stap folem tijing blong ol Sadusi, oli jalus tumas. 18 Nao oli arestem ol aposol mo oli putum olgeta long kalabus. 19 Be long naet, enjel blong Jehova* i openem doa blong kalabus ya, mo i lidim olgeta i go afsaed, mo i talem long olgeta se: 20 “Yufala i go long haos tempol, mo yufala i gohed blong talemaot long ol man ol tok ya blong laef.” 21 Afta we oli harem tok ya, oli go insaed long haos tempol taem i brok delaet, mo oli stap tijim ol man. Be hae pris mo olgeta we oli stap wetem hem, oli go mo oli singaot ol memba blong Sanhedrin* wetem evri elda blong ol man Isrel, oli kam wanples, mo oli sanem sam gad oli go long kalabus blong tekem ol aposol oli kam stanap long fes blong olgeta. 22 Be taem ol gad ya oli go kasem kalabus, oli no luk ol aposol ya. Nao oli kambak oli talemaot long olgeta, 23 oli se: “Doa blong kalabus i lok mo i fas gud, mo ol gad oli stap stanap long doa, be taem mifala i openem doa, i no gat man insaed.” 24 Taem kapten blong haos tempol mo ol jif pris oli harem ol tok ya, tingting blong olgeta i paspas, oli no moa save wanem bambae i hapen. 25 Nao wan man i kam, i talem long olgeta se: “!Olgeta! Ol man ya we yufala i putum olgeta long kalabus, oli stap long haos tempol, mo oli stap tijim ol man.” 26 Nao kapten ya wetem ol soldia blong hem, oli go tekem olgeta oli kam, be oli no mekem i strong long olgeta from we oli fraet se ol man bambae oli stonem olgeta. 27 Nao oli tekem olgeta oli kam stanap long fes blong Sanhedrin.* Ale hae pris i tok long olgeta, 28 i talem se: “Mifala i givim strong oda long yufala finis se bambae yufala i no moa yusum nem ya,* blong tijim ol man. Be naoia yufala i mekem Jerusalem i fulap finis wetem ol tijing blong yufala. Mo yufala i wantem mekem se ded blong man ya i fol blong mifala.” 29 Nao Pita wetem ol narafala aposol oli talem se: “Mifala i mas obei long God we i rula blong mifala, i bitim we mifala i obei long ol man. 30 Yufala i kilim Jisas finis, taem yufala i hangem hem long pos.* Be God blong ol olfala blong yumi i mekem hem i laef bakegen. 31 God i leftemap hem i stap long raet saed blong hem, i mekem hem i kam Nambawan Lida mo Sevia. Hem i mekem olsem blong ol man Isrel oli save tanem tingting blong olgeta, nao hem i save fogivim sin blong olgeta. 32 Mo mifala i witnes blong ol samting ya, mifala wetem tabu spirit ya we God i givim long olgeta we oli stap obei* long hem, we hem i rula blong olgeta.” 33 Taem oli harem tok ya, oli kros we oli kros* mo oli wantem kilim olgeta oli ded. 34 Be wan long olgeta we hem i Farisi mo i wan tija blong Loa we ol man oli tinghae long hem, nem blong hem Gamaliel, hem i stanap insaed long Sanhedrin,* mo i talem long ol soldia blong oli tekem ol aposol oli go afsaed fastaem. 35 Nao hem i talem long ol haeman ya se: “Ol man Isrel, yufala i mas tingting gud long samting we yufala i wantem mekem long ol man ya. 36 I no longtaem i pas, man ya Tudas i girap, we hem i stap talem se hem i wan man. Mo i gat samwe long fo handred man we oli go joen long pati blong hem. Be ol man oli kilim hem i ded finis, mo ol man blong hem oli go wanwan, mo pati blong hem i finis finis. 37 Biaen long hem, long taem we ol man oli stap rejistarem nem blong olgeta, man Galili ya Judas i girap mo i pulum ol man oli biaen long hem. Be man ya tu i ded finis, mo olgeta we oli folem hem, oli go wanwan olbaot. 38 From samting ya, mi mi talem long yufala se yufala i livim ol man ya, yufala i no mekem wan samting long olgeta. From we sipos samting ya i tingting no i wok blong man nomo, bambae hem i no save gotru. 39 Be sipos samting ya i kamaot long God, bambae yufala i no naf blong winim olgeta. Maet bambae yufala i faenemaot se yufala i stap faet agens long God stret.” 40 Ale oli folem advaes blong hem, nao oli singaot ol aposol oli kam, oli wipim* olgeta, mo oli givim oda long olgeta blong oli stop blong yusum nem blong Jisas blong toktok long ol man. Biaen, oli letem olgeta oli go fri. 41 Nao oli goaot long Sanhedrin,* mo oli glad from we God i luk olgeta se oli naf blong kasem sem long fes blong ol man from nem blong Jisas. 42 Mo evri dei, insaed long haos tempol mo long ol haos wanwan, oli gohed we oli no stop nating blong tijim ol man mo blong talemaot gud nius blong Jisas ya we hem i Kraes.\n^ Hemia nem blong Jisas.\n^ NT: “tri.”\n^ Hemia i min se oli obei long hem olsem we oli obei long wan rula.\n^ NT: “tok ya i stikim olgeta tumas.”\nOl Wok 5


Ol Kaontafit Guds - Get Safe Online Vanuatu\nHome Articles Soping, banking mo ol Peimen\nOl kaontafit guds – ol fek prodak we oli mekem olsem oli tru – oli produsim olgeta mo salem long plante yia, be naoia wetem intenet we i kamap i mekem i isi blong ol kaotafita oli save salem ol giaman guds ia long plante moa pipol. Plante oli gat skil long fasin ia mo i mekem hem i no posibol blong yu luksave wan giaman o fek samting long wan ril wan. Ol fek guds oli stap salem onlaen we hem i inkludum ol disaena gamen mo ol bag, ol waj, ol ekektrikal aetem mo ol kosmetik. Ol paeret CD, ol DVD, ol gem mo softwe naoia oli stap kamdaon from tedei i gat moa daonlod mo striming i tekples.\nBlong manufakjarem mo salem ol kaontafit guds hem i no stret folem loa. Blong pem ol kaontafit guds hem i no iligol, nating we yu save long hemia. Be, i gat fulap rison from wanem you no sud mekem olsem.\nOltaem, ol kaontafit guds oli gat lo kwaliti bitim stret mo tru atikel mo bae i no luk gud, hemia long saed long klos, mo tu long saed blong ol elektrikal aetem, mo ol wok tu. Bae oli no fit gud long pepos blong olgeta.\nTaem yu pem ol kaontafit gud maet bae i putum sefti (o blong ol narafala) blong yu long denja o risk. Ol Fek elektrikol guds oli no testem olgeta olsem ol jenuwen wan from se oli save gat sok o kajem faea. Ol fek senta o pefum mo ol kosmetik bae oli no testem olgeta mo fulap long olgeta maet oli kontenem ol hae level blong ol toksik kemikol.\nSam websaet advetaesing mo seling long ol kaontafit guds hem i no sef blong yusum mo bae i save mekem se ol pesonal ditel blong yu oli save kwestenem, mo kompiuta o mobael divaes blong yu bae malwe i save infektem.\nTaem yu pem ol kaontafit guds yu damejem ol bisnis blong ol manufaktura blong ol tru mo ol stret aetem wetem laevlihud blong ol emploi. Hem i katemdaon ol bigfala mani we i sud go long ekonomi long kantri blong yumi.\nSam kaontafit gud oli produsim wetem ol slev leba.\nOl prosids we oli tekem taem oli salem ol kaontafit guds ia oli plante taem oli fandem ol rabis kraem olsem smagelem ol man, slevari mo terrorism.\nOl ditel we yu enterem long wan websaet we i stap salem ol kaontafit guds ating bae ol kriminal oli save eksploitem eksampol, oli save setemap ol narafala iligel websaet wetem yu olsem wan rejisted ona.\nProdusem mo salem ol guds blong faenansial gein wetem wan tredmak we yu no askem pemisen from hem i wan kraem we i yu save kasem strong penalty from, hem i save inkludum ol faen mo go long prison.\nSapos oli temptem yu blong pem ol kaontafit guds\nNating we yu gat wan strong tingting blong pem wan aetem, yu neva pem wan kaotafit vesen blong wan aetem from ol rison we yumi talem antap ia.\nFasin blong avoidem pem ol kaontafit guds we yu no save long olgeta.\nYu pem samting long ol sela nomo yu save se oli genuen mo oli no giaman from eksperiens blong olgeta mo oli gat wan gudfala reputesen. Ridim ol forom mo ol blog\nJekem grama mo speling blong websaet ia – inkludum speling long adres blong websaet. Ol man blong frod plante taem oli mekem ol smol jenis long adres blong trikim yu se olgeta oli tru mo oli no giaman. Hem i gud blong yu manuali taepem adres we yu save se hem i korek\nSapos yu pem wan samting long oksen saet, jekem ol aedentiti o kwalifikesen blong sela mo ridim ol riviu.\nYu mas stadi gud long ol guds we oli advetaesem long ol sosol media saeds o long ol teks mesej.\nJekem blong lukse sela i gat postal adres o no mo hem i no jes wan melboks o imel adres.\nJekem ol polisi blong save givim bak o guds o long garanti. – Fulap ol frod treda oli no oferem ol sevis ia.\nSapos i gat wan ekspensiv aetem we oli katem praes i kam daon, askem yuwan from wanem i olsem.\nJekem se peimen peij i sekua– ridim advaes blong mifala long peij.\nNeva pem ol guds long bank transfe, wan rikwes blong peimen long wei ia i save minim wan skam, mo bank i no save givim bak mani blong yu.


Bocoran Togel Bonoloto Minggu 23 Januari 2022\n22 Januari 2022 Bocoran Togel BonolotoKomentar\nBocoran Togel Bonoloto Minggu, 23 Januari 2022 Bocoran togel Bonoloto 23 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 23 Januari 2022 terbaru - bocoran togel jitu Bonoloto 23 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Sabtu 22 Januari 2022\n21 Januari 2022 Bocoran Togel BonolotoKomentar\nBocoran Togel Bonoloto Sabtu, 22 Januari 2022 Bocoran togel Bonoloto 22 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 22 Januari 2022 terbaru - bocoran togel jitu Bonoloto 22 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Jumat 21 Januari 2022\n20 Januari 2022 Bocoran Togel BonolotoKomentar\nBocoran Togel Bonoloto Jumat, 21 Januari 2022 Bocoran togel Bonoloto 21 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 21 Januari 2022 terbaru - bocoran togel jitu Bonoloto 21 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Kamis 20 Januari 2022\n19 Januari 2022 Bocoran Togel BonolotoKomentar\nBocoran Togel Bonoloto Kamis, 20 Januari 2022 Bocoran togel Bonoloto 20 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 20 Januari 2022 terbaru - bocoran togel jitu Bonoloto 20 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Rabu 19 Januari 2022\n18 Januari 2022 Bocoran Togel BonolotoKomentar\nBocoran Togel Bonoloto Rabu, 19 Januari 2022 Bocoran togel Bonoloto 19 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 19 Januari 2022 terbaru - bocoran togel jitu Bonoloto 19 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Selasa 18 Januari 2022\n17 Januari 2022 Bocoran Togel BonolotoKomentar\nBocoran Togel Bonoloto Selasa, 18 Januari 2022 Bocoran togel Bonoloto 18 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 18 Januari 2022 terbaru - bocoran togel jitu Bonoloto 18 Januari 2022 akurat. Bocoran togel hari ini pasaran 2d 3d [...]\n15 Januari 2022 Bocoran Togel BonolotoKomentar\nBocoran Togel Bonoloto Minggu, 16 Januari 2022 Bocoran togel Bonoloto 16 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 16 Januari 2022 terbaru - bocoran togel jitu Bonoloto 16 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Sabtu 15 Januari 2022\n14 Januari 2022 Bocoran Togel BonolotoKomentar\nBocoran Togel Bonoloto Sabtu, 15 Januari 2022 Bocoran togel Bonoloto 15 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 15 Januari 2022 terbaru - bocoran togel jitu Bonoloto 15 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Jumat 14 Januari 2022\n13 Januari 2022 Bocoran Togel BonolotoKomentar\nBocoran Togel Bonoloto Jumat, 14 Januari 2022 Bocoran togel Bonoloto 14 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 14 Januari 2022 terbaru - bocoran togel jitu Bonoloto 14 Januari 2022 akurat. Bocoran togel hari ini pasaran 2d 3d [...]\nBocoran Togel Bonoloto Kamis 13 Januari 2022\n12 Januari 2022 Bocoran Togel BonolotoKomentar\nBocoran Togel Bonoloto Kamis, 13 Januari 2022 Bocoran togel Bonoloto 13 Januari 2022, New update bocorantogel.buzz terbaru bocoran jitu togel hari ini - Bocoran togel jitu Bonoloto 13 Januari 2022 terbaru - bocoran togel jitu Bonoloto 13 Januari 2022 akurat. Bocoran togel hari ini pasaran 2d 3d [...]


“Sam Farisi oli kam long [Jisas], oli askem kwestin long hem blong traem mekem hem i foldaon. Oli talem se, ‘?I stret long loa blong yumi blong man i mekem divos long woman blong hem, from we hem nomo i wantem, no i no stret olsem?’”—Matiu 19:3.\nPLANTE man long taem blong Jisas oli no save sipos man mo woman we i mared, tufala i save stap gud tugeta longtaem, no sipos tufala i mas stap tugeta longtaem. Jisas i talem long olgeta se: “?Ating yufala i no ridim tok blong Baebol? Baebol i talem se, ‘God we i mekem olgeta samting, fastaem, hem i mekem tu man nomo, wan we i man, wetem wan we i woman. Nao hem i talem se, “From samting ya, bambae man i mas aot long papa mo mama blong hem, i mas go joen wetem woman blong hem. Nao tufala bambae i kam olsem wan bodi nomo.”’ Mo Jisas i gohed i talem se, ‘Nao from samting ya, tufala i no moa tu, tufala i olsem wan bodi nomo. Mo from we God i joenem tufala olsem, man i no mas brekem mared blong tufala.’” * (Matiu 19:4-6) I klia nomo we God i wantem se man mo woman we i mared, tufala i mas stap gud tugeta longtaem.\nLong plante kantri tede, samwe long 40 pesen blong ol man mo woman we oli mared, oli “brekem” mared blong olgeta mo oli divos. ?Olsem wanem? ?Advaes we i stap long Baebol long saed blong mared, i no moa stret long taem blong yumi? ?I gat wan samting i rong long plan ya we God i stanemap, mekem se plante mared oli no save stap longtaem?\nYu traem tingbaot se wan man mo woman blong hem, tufala i pem wan trak. Tufala i lukaot gud long trak blong tufala mo tufala i no ron spid long hem. Trak blong tufala i stap gud longtaem. Wan narafala man wetem woman blong hem, tufala i pem wan trak we i sem mak long tufala narafala ya. Be man ya wetem woman blong hem, tufala i no yusum taem mo paoa blong tufala blong lukaot gud long trak blong tufala, mo tufala i ron spid long hem. Ale trak ya i bagarap mo tufala i no moa wantem. ?Hu i mekem trak ya i nogud? ?Ol man we oli wokem trak ya no tufala we i pem trak ya? I klia nomo se hem i fol blong tufala ya.\nLong sem fasin, nating se plante mared oli no stap gud longtaem, samting ya i no min se plan we God i stanemap long saed blong mared i nogud, no i gat wan samting i rong long hem. Yumi save samting ya from we i gat plante milian man mo woman we mared blong olgeta i stap gud longtaem. Mared blong olgeta ya i mekem oli glad mo laef blong olgeta i gud. Mo mared blong olgeta i givhan long famle blong olgeta mo ol man raonabaot long olgeta, blong oli glad mo blong laef blong olgeta tu i gud. Man mo woman tufala i mas lukaot gud long mared blong tufala, sem mak olsem man we i lukaot gud long trak blong hem. Oltaem tufala i mas wok had blong mekem mared blong tufala i stap strong. Sipos tufala i mekem olsem bambae mared blong tufala i save stap gud longtaem.\nNating se yu mared i no longtaem no yu mared plante yia finis, advaes blong Baebol i save givhan gud long yu blong mekem mared blong yu i stap strong. Bambae yu save luk sam eksampol long ol pej we oli kam biaen.\n^ par. 3 Baebol i talem se man mo woman we i mared, tufala i save divos sipos wan long tufala i slip wetem narafala man no woman.—Matiu 19:9.\nSerem Serem ?From Wanem Plante Mared Oli No Stap Gud Longtaem?\nw11 3/1 p. 3


1 Narafala god nogat\nYumi no mas mekem wosip long narafala god. Yumi no mas mekem wosip long narafala god. Nao God ya, we i mekem olgeta samting, hem i mekem man mo woman. Ol man long wol ya, oli mas mekem wosip long hem from. Yumi no mas mekem wosip long wan narafala god, from narafala god ya i no mekem eni samting, i no laef, i no gat bigbigfala paoa olsem God we hem i mekem olgeta samting (Ol Wok 17:22-33).\n2 Pikinini blong God yes\nGod i gat wan plan blong yumi se bambae yumi stap long heven oltaem wetem hem. Hem i wantem givim gudgudfala laef long yumi long heven. Nao laef ya, i no save finis (1Pita 1:3-5). Be samtaem yumi no folem plan ya, mo fasin blong yumi i agensem loa blong God, so God i kros long yumi from. Sin blong yumi i blokem plan blong God. Yumi lusum laef blong heven from, mo yumi stap longwe long God.


Mak 4 | Baebol Long Intenet | Niu Wol Translesen\nOL PARABOL BLONG KINGDOM (1-34)\nMan we i saksakem sid (1-9)\nFrom wanem Jisas i yusum ol parabol (10-12)\nMining blong parabol blong man we i sakem sid (13-20)\nLaet i no stap aninit long wan basket (21-23)\nSamting we yufala i mekem long olgeta man (24, 25)\nMan we i saksakem sid, nao i go slip (26-29)\nSid blong mastad (30-32)\nTalem plante parabol (33, 34)\nJisas i mekem strong win i kam kwaet (35-41)\n4 Jisas i stap tij bakegen long saed blong lugun, ale plante plante man oli kam hivap klosap long hem. Nao hem i klaem long wan bot mo i sidaon long hem, be ol hip man ya oli stap olbaot nomo long soa. 2 Nao hem i talem plante parabol blong tijim olgeta. Hem i talem se: 3 “Yufala i lesin. I gat wan man i go blong saksakem sid long garen blong hem. 4 Taem hem i stap saksakem olgeta, sam sid oli foldaon long rod mo ol pijin oli kam kakae evriwan. 5 Sam narafala sid oli foldaon long ples we i gat ston daon, nao oli gru kwik from we i gat smol graon nomo. 6 Be taem san i kam antap, i bonem olgeta, nao oli drae from we rus blong olgeta i no godaon tumas. 7 Sam narafala sid oli foldaon long ples we i gat ropnil, mo ol ropnil ya oli kam kavremap olgeta, nao oli jokem olgeta oli ded, nao oli no karem frut. 8 Be sam narafala sid oli foldaon long gudfala graon, nao oli gru oli kam bigwan, mo oli gat frut blong olgeta. Sam oli karem frut toti taem antap bakegen, sam sikisti taem, mo sam narafala wan handred taem.” 9 Nao hem i talem se: “Man we i gat sora, i gud hem i lesin.” 10 Taem hem i stap hem wan, ol twelef aposol wetem sam man we oli stap, oli kam long hem, mo oli askem mining blong ol parabol ya long hem. 11 Hem i ansa long olgeta se: “Yufala, God i letem yufala i kasem save ol tabu tokhaed blong Kingdom blong hem. Be long ol narafala ya, evri samting we oli harem oli parabol nomo, 12 taswe oli stap lukluk be oli no luksave, mo oli stap lesin be oli no haremsave mo oli no save se i minim wanem, mo bambae oli neva kambak blong God i fogivim olgeta.” 13 Nao hem i gohed se: “?Sipos yufala i no save mining blong parabol ya, bambae yufala i kasem save mining blong ol narafala parabol olsem wanem? 14 “Ol sid we man ya i saksakem, hemia tok blong God. 15 Graon ya long rod we sid i foldaon long hem, hemia ol man we oli harem tok ya, be wantaem nomo Setan i kam tekemaot long olgeta. 16 Mo long sem fasin, ples we i gat ston daon we sid i foldaon long hem, hemia ol man we oli harem tok ya, nao kwiktaem nomo oli akseptem mo oli glad tumas long hem. 17 Be tok ya i no gat rus, nao i stap smoltaem nomo. Sipos oli kasem hadtaem no sam man oli ronem olgeta from tok ya, bambae oli foldaon wantaem. 18 Ples blong ropnil we sid i foldaon long hem, hemia ol man we oli harem tok ya, 19 be ol wari blong laef long wol* ya, mo ol rij samting we oli gat paoa blong trikim man, mo ol narafala samting we ol man ya oli wantem tumas, oli kam insaed long hat blong olgeta nao oli jokem tok ya ale i no karem frut. 20 Be gudfala graon we sid i foldaon long hem, hemia ol man we oli harem tok ya mo oli glad long hem, nao tok ya i karem frut toti taem, sikisti taem, mo wan handred taem antap bakegen.” 21 Hem i talem bakegen long olgeta se: “Taem man i tekem laet i kam, ?yu ting se bambae hem i putum aninit long wan basket* no wan bed? ?Yu no ting se bambae hem i putum antap long ples blong putum laet? 22 Nao samting we i haed i stap, bambae i kam long klia ples, mo samting we oli kavremap gud, bambae i open long klia ples. 23 Man we i gat sora, i gud hem i lesin.” 24 Hem i talem bakegen long olgeta se: “Yufala i mas tingting gud long ol tok ya we yufala i stap harem. Samting we yufala i mekem long olgeta man, bambae oli mekem sem samting long yufala tu. Sipos yufala i mekem olsem, bambae yufala i kasem plante moa samting. 25 Man we i gat samting, bambae oli givim moa samting long hem. Be man we i no gat samting, bambae oli tekemaot eni samting we hem i gat i stap.” 26 Nao hem i gohed, i talem se: “Long fasin ya, Kingdom blong God i olsem wan man we i saksakem ol sid long graon. 27 Long naet hem i stap slip mo long dei hem i stap girap, mo ol sid ya tu oli stap gru, oli stap kam bigwan, be hem i no save olsem wanem samting ya i hapen. 28 Graon nomo i mekem we sloslo ol sid ya oli gru, oli gat flaoa, mo biaen oli gat kakae. 29 Be taem we ol kakae oli rere, man ya i go katemaot from we i stret taem blong tekem kakae long garen.” 30 Mo hem i gohed, i talem se: “?Yumi save talem se Kingdom blong God i sem mak long wanem samting? ?Bambae yumi yusum wanem parabol blong eksplenem? 31 Hem i olsem sid blong mastad.* Taem man i planem sid ya long graon, hem i smol moa long ol narafala sid long wol. 32 Be afta we sid ya i stap long graon, hem i gru, hem i kam bigwan moa long ol narafala kakae long garen, mo ol branj blong hem oli kam bigwan, nao ol pijin oli spel aninit long sed blong hem.” 33 Hem i talem plante parabol olsem blong talemaot tok blong God long olgeta, stret long mak we olgeta oli naf blong haremsave. 34 Yes hem i toktok long olgeta long parabol nomo, be taem hem wetem ol disaepol blong hem nomo oli stap, hem i eksplenem evri samting long olgeta. 35 Mo long dei ya, taem tudak i kam, hem i talem long olgeta se: “Yumi go krosem bigfala lugun, yumi go narasaed.” 36 Taem oli sanemaot ol hip man finis, oli no moa wet, oli tekem hem long bot, nao oli go, mo sam narafala bot tu oli biaen long hem. 37 Nao wan bigfala win i girap, i blu strong, i mekem ol wef oli go insaed long bot, nao klosap bot ya i draon. 38 Be hem i stap slip long pilo* biaen long bot. Nao oli wekemap hem, mo oli talem long hem se: “?Tija, yu yu no wari se bambae yumi ded?” 39 Ale hem i girap, i tok strong long win, mo i talem long solwota se: “!Yu stop! !Yu stap kwaet!” Nao win i godaon, mo olgeta samting i kwaet we i kwaet. 40 Nao hem i talem long olgeta se: “?From wanem yufala i fraet tumas olsem? ?Yufala i no gat bilif yet?” 41 Be olgeta oli fraet bitim mak, mo oli stap taltalem long olgeta se: “?Wanem man ya? Win mo solwota tu oli obei long hem.”\n^ NT: “basket blong makem flaoa mo sid.”\n^ Hemia wan tri we i gru long Palestaen. Taem hem i kam bigwan hem i no bitim 4 meta, mo hem i gat ol branj blong hem.\n^ NT: “matres blong jea.”


1 Mo nao, boe blong mi, mi gat wan samting moa blong talem long yu bitim wanem we mi bin talem long brata blong yu; from luk, yu no bin luksave we brata blong yu i stap strong, ol fasin blong yusum fet blong hem, mo fasin blong lukaot gud blong hem blong holem ol komanmen blong God? Luk, hem i no bin soemaot wan gudfala eksampol long yu?\n2 From yu no bin folem ol toktok blong mi olsem we brata blong yu i bin mekem, long medel blong ol pipol blong Soram. Nao hemia wanem mi gat agensem yu; yu bin gohed blong flas long paoa mo waes tingting blong yu.\n3 Mo hemia i no evri samting, boe blong mi. Yu bin mekem wan samting we i givim wari long mi; from yu bin lego ministri ia, mo yu bin go long graon blong Saeron, long saed blong ol graon blong ol man blong Leman, blong biaen long woman blong rod ia Isabel.\n4 Yes, hem i bin winim ol hat blong plante man; be hemia i no wan eskius blong yu, boe blong mi. Yu sud bin lukaot gud long ministri we oli bin trastem long yu.\n5 Yu no save, boe blong mi, we ol samting ia i wan rabis sin long ae blong Lod; yes, i moa rabis bitim ol narafala sin, be i no bitim sin blong mekem blad blong wan man we i no gat rong i ron o tanem baksaed long Tabu Spirit?\n6 From luk, sapos yu tanem baksaed long Tabu Spirit afta we hem i bin gat ples insaed long yu, mo tu yu save se yu stap tanem baksaed, luk, hemia i wan sin we i no gat fogivnes long hem; yes, mo eni man we i kilim ded wan man agensem laet mo save blong God; i no isi blong hem i kasem fogivnes; yes, mi talem long yu, boe blong mi, se i no isi blong hem blong kasem wan fogivnes.\n7 Mo nao, boe blong mi, mi wantem tumas long fes blong God se yu no bin gat rong long wan bigfala fasin blong brekem loa olsem ia. Bae mi no gohed blong tokbaot ol sin blong yu, blong givim had taem long sol blong yu, sapos i no blong gud blong yu.\n8 Be luk, yu no save haedem ol sin blong yu long God; mo sapos yu no sakem sin bae oli stap olsem wan testimoni agensem yu long las dei.\n9 Nao boe blong mi, mi wantem se yu sakem sin, mo lego ol sin blong yu, mo nomo folem ol rabis samting we ae blong yu i wantem, be tanem baksaed blong yu long evri samting ia; from sapos yu no mekem olsem bae yu no save kasem kingdom blong God. O, yu mas tingbaot, mo mekem samting ia, mo tanem baksaed blong yu long ol samting ia.\n10 Mo mi givim wan oda long yu blong putum long yu blong askem advaes long ol fasbon brata blong yu long olgeta samting we bae yu mekem; from luk, yu stap long yangfala laef blong yu, mo yu nidim ol brata blong yu blong oli givhan long yu. Mo folem ol advaes blong olgeta.\n11 Yu no mas letem eni kaen flas o krangke samting blong lidim yu i gowe; yu no mas letem devel i tanem hat blong yu bakegen i go long ol woman blong rod. Luk, O boe blong mi, hamas bigfala rabis fasin yu bin putum long ol man blong Soram; from taem we oli bin luk fasin blong yu oli no wantem blong bilivim ol toktok blong mi.\n12 Mo nao Spirit blong Lod i stap talem long mi: Givim oda long ol pikinini blong yu blong mekem ol gudfala fasin, from sapos no bae oli lidim ol hat blong plante man i gowe; taswe mi givim oda long yu, boe blong mi, long respek blong God, se yu holembak long ol rabis fasin blong yu;\n13 Blong yu tanem i go long Lod wetem evri tingting blong yu, wetem evri strong blong yu, mo evri paoa; blong mekem se yu nomo lidim ol hat blong eni man blong mekem ol rabis samting; be yu gobak long olgeta, mo talemaot ol sin blong yu mo olgeta nogud samting we yu bin mekem.\n14 Yu no mas lukaotem ol rij o ol samting blong wol ia we oli blong nating; from luk, yu no save tekem olgeta i go wetem yu.\n15 Mo nao, boe blong mi, bae mi toktok long yu lelebet long saed blong taem we Kraes bae i kam. Luk, mi talem long yu, se i hem we bae hem i kam blong tekemaot ol sin blong wol; yes, hem i kam givim gud nius blong fasin blong sevem man, long ol pipol blong hem.\n16 Mo nao, boe blong mi, hemia i bin wok we God i bin singaotem yu from, blong talemaot gud nius ia long pipol ia, blong mekem rere ol tingting blong olgeta; o long narafala toktok blong fasin blong sevem man i save kam long olgeta, blong mekem se oli save mekem rere ol tingting blong ol pikinini blong olgeta blong harem trutok long taem we bae Kraes i kam.\n17 Mo nao bae mi mekem tingting blong yu i kam gud smol long samting ia. Luk, yu sapraes tumas from wanem ol samting ia i mas kamaot longtaem tumas, bifo long taem blong olgeta. Luk, mi talem long yu, yu ting se praes blong wan sol tede i no sas, long fes blong God, olsem wan sol bae i stap long taem we Kraes bae i kam?\n18 Yu ting se plan blong fasin blong pemaot man i no mas kam long ol pipol ia mo tu long ol pikinini blong olgeta?\n19 Yu ting se i moa strong long Lod naoia, blong sendem wan enjel blong hem blong talemaot gud nius ia long yumi mo tu long ol pikinini blong yumi, o afta taem we hem i kam?


Ol Peni Oksen - Get Safe Online Vanuatu\nWan ‘peni oksen’ (nem we fulap i yusum blong ol oksen we oli pem fi long ol bid) hem i wan onlaen soping metod we evriwan i tekem pat, oli pem wan smol fi we i nogat rifan long hem, long evri taem oli putum wan bid long wan aetem. Taem we oksen ia i finis, las man blong putum wan bid i winim aetem ia mo tu hem i pem las bid praes, we hem i sud smol mo bitim ritel praes blong aetem ia (be hem ia i no kes olsem oltaem). Hem ia i mekem ol peni oksen i no semak olsem ol nomol onlaen oksen, we i nogat wan man i pem wan samting kasem we wan man i winim wan bid.\nWan hae risk blong save lusum oksen ia taem yu bin spendem mani long ol bid finis, from se ol oksen i open long eni namba blong ol man we yu no save long olgeta we oli stap plei, inkludum olgeta long ol nara kantri.\nTaem yu putum plante moa bid mo no luksave hamas yu stap spendem.\nYusum ol otometed bid we i save mekem ol gem i longwan mo mekem se kompetisen i hae long ol man we oli kompit agensen yu blong oli stap long gem.\nNetwok mo ol nara teknikol problem we i save mestem blong mekem se ol bid i lusum taem long ol impoten sekon, speseli taem fulap man long ol difren kantri oli stap plei long semak gem.\nNo gat save skelem ol taktik blong ol nara man we oli mekem bid.\nTaem risivim ol guds we i no maj nating wetem wanem we man we i advetaes i talem.\nNo risivim ol guds we yu winim long bid.\nTaem we oli stilim aedentiti blong peni oksen blong yu mo yusum long saed blong frod.\nOl giaman imel, we man we i sendem i se i kam long wan peni oksen o onlaen peimen saet, be ril wan se i kam long ol kriminol we oli wantem pulum tingting blong yu blong yu go long wan giaman websaet mo oli garem ol pesonel infomesen blong yu olsem ol login ditel blong onlaen peimen akaon blong yu.\nYusum ol peni oksen long wan sef wei\nLukaot blong yusum ol saet we oli save givim giaman infomesen long yu o mekem frod i hapen. Lukaotem ol onlaen riviu o ol komen blong ol saet ia blong luk sapos i gat eni man we oli bin yusum mo oli fesem sam had taem wetem.\nSave wanem yu stap tekem yu go insaed long hem: from se yu pem blong mekem bid, ol websaet blong peni oksen oli semak olsem ol loteri bitim ol nomol oksen websaet. Ol saet i save givim ol dil – be taem yu adem evri kos blong ol bid, bae yu save luk se wanem we yu spendem mani from i moa bigmani bitim wanem yu ting se bae i smol nomo.\nSave gud long ol ligel raet blong yu olsem wan we i stap spendem mani blong pem ol bid. Yu save gat sam raet blong givimbak ol guds mo garembak mani sapos ol guds we yu bin risivim oli no stret kwaliti, oli no fit long wanem yu pem olgeta from o oli no semak long wanem sela i talemaot.\nOltaem jekem ol tem mo kondisen blong ol sela from ol taem limit blong i nogat eni rao.\nTingbaot se yu no save gat raet blong givimbak ol guds from nomo yu tingting blong yu nomo wantem olgeta.\nOltaem ridim smol print mo klia gud long wanem yu stap saen ap from bifo yu agri long eni tem mo kondisen.\nYusum ol strong paswod Neva talemaot ol peni oksen mo onlaen peimen paswod blong yu long eni man.\nSapos yu tingse wan man we i nogat eni raet i stap aksesem peni oksen o onlaen peimen akaon blong yu, tekem aksen kwiktaem. Jekem onlaen help pej blong saet ia.\nSapos yu pem wan samting yusum peimen kad, tingbaot se wan kredit kad i givim bigfala proteksen bitim ol nara metod long saed blong frod, ol promes sapos ol prodak we yu bin pem i no wok gud, mo prodak we yu bin pem be i no deliva long yu.\nTaem yu stap pem mani yusum onlaen peimen sevis o peimen kad, mekem sua se link ia i sekua, long tu wei:


2 King 4 | Baebol Long Intenet | Niu Wol Translesen\nSeken Buk Blong Ol King 4:1-44\nElisa i mekem oel blong wan wido i kam plante (1-7)\nWan woman Sunem i givim ples blong slip (8-16)\nWoman ya i kasem wan boe; boe ya i ded (17-31)\nElisa i mekem boe ya i laef bakegen (32-37)\nElisa i mekem supsup i kam gud (38-41)\nElisa i mekem bred i kam plante (42-44)\n4 Nao waef blong wan long ol pikinini blong ol profet+ i kam krae long Elisa se: “Hasban blong mi we i man blong wok blong yu, hem i ded, mo yu yu save gud se oltaem man blong wok blong yu i fraet long Jehova.+ Be naoia, man we hem i bin kaon long hem i kam blong tekemaot tufala pikinini blong mi, blong tufala i go wok slef blong hem.” 2 Nao Elisa i talem long hem se: “?Bambae mi mekem wanem blong givhan long yu? Yu talem long mi, ?yu gat wanem insaed long haos blong yu?” Nao hem i ansa se: “Man blong wok blong yu i no gat samting, i gat wan jag blong oel nomo.”+ 3 Nao Elisa i talem se: “Yu go aotsaed, mo yu go askem long olgeta neba blong yu blong oli givim ol emti kontena long yu. Yu karem plante kontena we yu naf blong tekem. 4 Biaen yu mo tufala boe blong yu, yufala i go insaed long haos mo yu satem doa. Ale yu fulumap oel long olgeta kontena ya, mo olgeta we oli fulap, yu putum olgeta wanples.” 5 Ale woman ya i aot long Elisa mo i go. Taem hem wetem tufala boe blong hem, oli go insaed long haos blong olgeta mo oli satem doa, tufala i pasem ol kontena ya long hem nao hem i gohed blong fulumap.+ 6 Taem ol kontena ya oli fulap, woman ya i talem long wan long tufala boe ya se: “Yu tekem wan narafala kontena i kam.”+ Be hem i talem se: “I no moa gat kontena.” Nao oel ya i no moa ron.+ 7 Ale hem i go mo i talemaot long man blong tru God, nao man ya i talem se: “Yu go salem ol oel ya mo yu pemaot ol kaon blong yu, biaen yu wetem ol boe blong yu, yufala i save laef wetem haf mane we i stap.” 8 Nao wan dei Elisa i go long Sunem.+ Long ples ya, i gat wan woman we plante man oli respektem hem, mo woman ya i plis long Elisa blong i go kakae long haos blong hem.+ Nao evri taem we Elisa i pas long taon ya, oltaem hem i stap go kakae long haos blong woman ya. 9 Nao woman ya i talem long hasban blong hem se: “Mi mi save se man ya we i stap pas oltaem long ples ya, hem i wan tabu man blong God. 10 Plis, i gud yumi mekem wan smol rum antap long ruf,+ mo yumi putum wan bed, wan tebol, wan jea, mo wan laet blong hem i yusum. Nao enitaem we hem i kam luk yumi, hem i save stap long ples ya.”+ 11 Nao wan dei, Elisa i kam long ples ya, mo i go antap long rum ya we i stap long ruf, blong i ledaon. 12 Biaen hem i talem long Gehasi,+ man ya we i stap givhan long hem, se: “Yu go singaot woman Sunem ya i kam.”+ Ale hem i go singaot woman ya, mo woman ya i kam stanap long fored blong hem. 13 Nao Elisa i talem long Gehasi se: “Plis yu talem long woman ya se: ‘Yu yu hadwok long olgeta samting ya blong givhan long mifala.+ ?Mi save mekem wanem blong yu?+ ?Yu wantem se mi toktok long king, o long lida blong ami long bihaf blong yu?’”+ Be hem i ansa se: “No, mi mi no trabol long wan samting, from we mi stap long medel blong ol man ples blong mi.” 14 Nao Elisa i talem se: “?Be bambae mi mekem wanem blong hem?” Nao Gehasi i talem se: “Woman ya i no gat wan boe,+ mo hasban blong hem i olfala.” 15 Nao kwiktaem nomo hem i talem se: “Yu singaot hem i kam.” Nao Gehasi i singaot hem i kam, mo hem i kam stanap long doa. 16 Nao Elisa i talem long hem se: “Nekis yia long taem olsem, bambae yu yu holemtaet wan boe blong yu.”+ Be hem i ansa se: “!No, masta blong mi, yu yu man blong tru God! Yu no giaman long man blong wok blong yu.” 17 Be long nekis yia, long semtaem olsem, woman ya i gat bel mo hem i bonem wan boe, stret olsem we Elisa i talem. 18 Nao pikinini ya i kam bigwan, mo wan dei hem i go luk papa blong hem, long taem ya papa blong hem i stap wetem ol man we oli stap tekemaot ol kakae long garen. 19 Nao hem i gohed blong talem long papa blong hem se: “!Hed blong mi, O hed blong mi!” Nao papa blong hem i talem long man we i stap givhan long hem se: “Yu karem hem i go long mama blong hem.” 20 Ale hem i karem boe ya i go long mama blong hem, mo boe ya i sidaon long leg blong mama blong hem go kasem long medel dei, nao hem i ded.+ 21 Biaen woman ya i go antap mo i putum boe ya long bed blong man blong tru God,+ nao hem i go aotsaed, i satem doa mo i aot. 22 Nao hem i singaot hasban blong hem mo i talem long hem se: “Plis, yu sanem wan man we i stap givhan long yu mo wan dongki i kam long mi, mo yu letem mi mi go kwiktaem long man blong tru God, afta bae mi kambak.” 23 Nao hasban blong hem i talem se: “?From wanem yu wantem go luk hem tede? Tede i no niu mun+ mo i no wan sabat.” Be hem i talem se: “Yu no wari, evri samting i oraet nomo.” 24 Ale woman ya i putum sadel long dongki blong hem mo i talem long man we i stap givhan long hem se: “Yu mekem dongki ya i go hariap. Yu no mas wari long mi, sipos mi no toktok, yu gohed nomo.” 25 Ale hem i go luk man blong tru God long Hil Ya Kamel. Taem hem i stap kam longwe yet, man blong tru God i luk hem nao i talem long Gehasi, man we i stap givhan long hem, se: “!Yu luk! Woman Sunem ya i stap longwe. 26 Plis, yu ron i go mitim hem mo yu askem sipos hem wetem hasban blong hem mo pikinini blong hem oli oraet.” Nao woman ya i ansa long Gehasi se: “Evriwan i oraet.” 27 Taem woman ya i kam kasem man blong tru God antap long bigfala hil ya, wantaem nomo hem i holemtaet tufala leg blong Elisa.+ Nao Gehasi i kam klosap blong pusumaot hem, be man blong tru God i talem se: “Yu livim hem, from we hem i harem nogud tumas,* mo Jehova i haedem samting ya long mi, i no talemaot long mi.” 28 Nao woman ya i talem se: “Mi mi no bin askem long masta blong mi, blong mi gat wan boe. Mo mi mi bin talem se: ‘Yu no mas giaman long mi.’”+ 29 Nao kwiktaem nomo Elisa i talem long Gehasi se: “Yu mekem klos blong yu i goraon long weist blong yu mo yu fasemtaet,+ biaen yu tekem stik blong mi, mo yu go. Sipos yu mitim eni man, yu no mas talem halo long hem. Mo sipos eni man i talem halo long yu, yu no mas ansa long hem. Yu go putum stik blong mi long fes blong boe ya.” 30 Nao mama blong boe ya i talem se: “Long nem blong Jehova we i laef i stap, mo long nem blong yu we yu* laef i stap, mi mi talem long yu se bambae mi no livim yu.”+ Ale Elisa i girap mo i go wetem hem. 31 Gehasi i go fastaem long tufala, i putum stik ya long fes blong boe ya, be i no gat wan noes o wan samting we i soemaot se hem i laef.+ Ale hem i gobak, i mitim Elisa mo i talem se: “Boe ya i no wekap.” 32 Taem Elisa i kam insaed long haos, boe ya we i ded i stap antap long bed blong hem.+ 33 Ale hem i go insaed long rum, i satem doa mo i stat blong prea long Jehova.+ 34 Biaen hem i go antap long bed mo i ledaon antap long pikinini ya, i putum maot blong hem long maot blong boe ya, ae blong hem long ae blong boe ya, mo han blong hem long han blong boe ya. Hem i gohed blong bendaon olsem antap long pikinini ya, nao bodi blong hem i stat blong kam wom.+ 35 Biaen hem i wokbaot insaed long haos ya, i go mo i kambak, nao i go antap long bed ya mo i bendaon bakegen antap long boe ya. Nao boe ya i snis seven taem, biaen i openem ae blong hem.+ 36 Ale hem i singaot Gehasi mo i talem se: “Yu singaot woman Sunem ya i kam.” Ale hem i singaot woman ya, mo woman ya i kam luk hem. Nao Elisa i talem se: “Yu kam karem boe blong yu.”+ 37 Nao woman ya i kam insaed, i foldaon long fored blong Elisa, mo i bodaon we fes blong hem i go long graon, biaen hem i karem boe blong hem mo i go aotsaed. 38 Taem Elisa i gobak long Gilgal, kakae i sot long olgeta ples.+ Ol pikinini blong ol profet+ oli stap sidaon long fored blong hem, nao hem i talem long man we i stap givhan long hem se:+ “Yu putum bigfala sospen long faea, mo yu boelem supsup blong ol pikinini blong ol profet.” 39 Nao wan long olgeta i go long open ples blong pikimap ol plant ya malo. Ale hem i faenem wan rop blong wael melen nao i pikimap ol frut blong hem, i fulumap long klos blong hem. Biaen hem i tekem i gobak, i katkatem i go insaed long supsup, be hem i no save se oli wanem kaen frut ya. 40 Biaen oli kasem supsup ya blong ol man ya oli kakae, be stret long taem we oli kakae, oli singaot bigwan se: “O man blong tru God, ded i stap insaed long sospen ya.” Ale oli no moa save kakae supsup ya. 41 Nao Elisa i talem se: “Yufala i tekem sam flaoa blong bred i kam.” Biaen hem i sakem flaoa ya i go insaed long sospen ya, mo i talem se: “Yufala i kasem kakae mo givim long ol man.” Mo i no gat wan nogud samting insaed long sospen ya.+ 42 I gat wan man i aot long Balsalisa i kam,+ mo hem i tekem 20 bred+ we oli wokem long ol fasfrut blong bale, wetem wan bag blong ol niufala sid, blong givim long man blong tru God.+ Nao Elisa i talem se: “Yu givim long ol man ya blong oli kakae.” 43 Be man we i stap givhan long hem i talem se: “Kakae ya i no naf long 100 man.”+ Nao Elisa i talem se: “Yu givim long ol man blong oli kakae, from we hemia samting we Jehova i talem: ‘Bambae olgeta oli kakae mo bambae i gat sam haf kakae i stap.’”+ 44 Ale hem i putum ol kakae ya long fored blong ol man ya, nao oli kakae mo sam haf kakae i stap,+ olsem we Jehova i talem.\n^ NT: “from we sol blong hem i harem nogud tumas.”\n^ NT: “sol blong yu we i.”


Jonatan i No Fraet Mo i Wan Tru Fren | Baebol Lesen Blong Ol Pikinini\nJonatan i No Fraet Mo i Wan Tru Fren\nJonatan i fasbon boe blong Sol, mo hem i wan soldia we i no fraet. Deved i talem se hem i save ron spid i bitim wan igel, mo hem i strong moa i bitim wan laeon. Wan dei, Jonatan i luk sam soldia blong Filistia antap long hil. Nao hem i talem long man ya we i karem ol tul blong faet blong hem se: ‘Sipos oli singaot yumitu i go, hemia wan saen we Jehova i givim blong soemaot se yumitu mas go faetem olgeta.’ I no longtaem, ol soldia blong Filistia oli singaot se: ‘!Ei! !Yutufala i kam faetem mifala!’ Ale, tufala i klaem i go antap long hil ya, mo tufala i winim 20 soldia.\nFrom we Jonatan i fasbon boe blong Sol, hem i gat raet blong kam king afta long papa blong hem. Be Jonatan i save se Jehova i jusumaot Deved blong i kam nekis king blong Isrel, mo hem i no jalus. Jonatan mo Deved, tufala i kam besfren. Tufala i promes blong protektem tufala mo givgivhan long tufala. Jonatan i givim kot, naef blong faet, bonara, mo strap blong hem i go long Deved, blong soemaot se hem i besfren blong hem.\nTaem Deved i stap ronwe long Sol, Jonatan i talem long hem se: ‘Yu no fraet. Jehova i jusumaot yu finis, blong yu kam king blong Isrel. Papa blong mi tu i save gud samting ya.’ ?Olsem wanem? ?Yu yu glad sipos yu gat wan gudfala fren olsem Jonatan?\nPlante taem, Jonatan i putum laef blong hem long denja blong givhan long fren blong hem. Hem i save se papa blong hem King Sol i wantem kilim Deved i ded, ale hem i talem long Sol se: ‘Deved i no mekem wan samting nating we i rong. ?From wanem yu wantem kilim hem i ded? Sipos yu mekem olsem, bae yu mekem wan bigfala sin.’ Sol i kros we i kros long Jonatan.\nSam yia biaen, Sol mo Jonatan tugeta i ded long faet. Taem Jonatan i ded, Deved i traehad blong faenem boe blong hem Mefiboset. Taem hem i faenem Mefiboset, hem i talem long hem se: ‘Bae mi mekem i gud long yu long ful laef blong yu, from we papa blong yu i wan gudfala fren blong mi. Bae yu kam stap long haos blong mi, mo yu kakae wetem mi oltaem.’ Deved i neva fogetem fren blong hem Jonatan.\n“Yufala i mas lavlavem yufala olsem we mi mi lavem yufala. Man we i rere blong ded blong sevem ol fren blong hem, lav ya blong hem i bigwan moa i bitim lav blong ol narafala man.” —Jon 15:12, 13\nOl Kwestin: ?Olsem wanem Jonatan i soemaot se hem i no fraet? ?Olsem wanem Jonatan i soemaot se hem i wan tru fren?\nSerem Serem Jonatan i No Fraet Mo i Wan Tru Fren


Wol Wo Wan: Faet Ya i Jenisim Wol\nWajtaoa | Eprel 2014\nLANWIS Afrikaans Albanian Amharic Arabic Armenian Armenian (West) Aymara Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Maltese Maya Mizo Moore Myanmar Nepali Ngabere Norwegian Nyaneka Nzema Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Silozi Silozi Slovenian Spanish Sranantongo Swahili Swedish Tagalog Tatar Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Vietnamese Wayuunaiki Xhosa Yoruba Zande Zulu\nFaet Ya i Jenisim Wol\nWan handred yia bifo, plante yangfala man oli lego hom blong olgeta blong go faet. Oli glad tumas blong faet from kantri blong olgeta. Wan soldia blong Amerika i talem se: “Mi mi glad tumas. Mi wantem luk ol gudfala samting we bambae oli hapen.”\nBe i no longtaem biaen, oli no moa glad. I no gat man i save se ol bigfala ami ya bambae oli faet plante yia long ol sofmad blong Beljiom mo Franis. Long taem ya, plante man oli singaot faet ya se “Bigfala Faet.” Tede, yumi talem se Wol Wo Wan.\nWol Wo Wan i wan bigfala faet from we i kilim i ded plante man wantaem. Sam man oli ting se samwe long 10 milian man oli ded, mo 20 milian man oli kasem kil. Mo faet ya i kamaot from bigfala mastik blong ol lida blong politik long Yurop. Olgeta oli no naf blong stopem ol raorao blong olgeta, ale i kam wan bigfala faet. Samting we i moa nogud, hemia se “Bigfala Faet” ya i jenisim wol. Mo ol man oli stap harem nogud yet from jenis ya.\nOL MAN OLI NO MOA TRASTEM OL LIDA\nWol Wo Wan i kamaot from we ol lida blong Yurop oli no tingting gud. Taem faet i no stat yet, ol lida ya oli mekem ol desisen, be oli no luksave se bigfala trabol bambae i kamaot biaen. Oli olsem man we i wokbaot long slip blong hem, ale i foldaon mo i kasem kil.\nOlgeta bigfala politik paoa long Yurop oli mekem wan faet, sam wik afta we wan man i kilim i ded prins blong Ostria. Sam dei afta long faet, wan man i askem long hedgavman blong Jemani se: “?From wanem faet ya i kamaot?” Haeman ya i ansa se: “Yumi no save.”\nOl lida ya oli no luksave trabol we bambae i kamaot. Be ol soldia we oli stap faet, oli kasem save samting we i stap hapen. Oli luksave se ol lida blong politik, blong jos, mo blong ami, oli giaman long olgeta. ?Oli giaman olsem wanem?\nOl lida blong politik, blong jos, mo blong ami, oli giaman long olgeta\nOl lida blong politik oli promes se faet ya bambae i mekem laef long wol i kam moa gud. Hedgavman blong Jemani i talem se: “Yumi stap faet blong yumi save wok long pis, mo blong holem kastom blong yumi, mo blong kalja blong yumi i no lus.” Mo Presiden blong Amerika, Woodrow Wilson, i talem se faet ya bambae i “mekem ol man long wol oli jusum gavman blong olgeta.” Mo long Inglan, ol man oli ting se “faet ya i blong finisim faet.” Be olgeta evriwan oli rong.\nOl lida blong jos oli sapotem faet ya. Wan buk (The Columbia History of the World) i talem se: “Ol lida blong jos we wok blong olgeta i blong tijim ol man long Baebol, oli pulum ol man blong oli go faet. Bigfala faet ya i mekem ol man oli no moa laekem nating ol narafala man.” Mo ol lida blong jos oli pulum ol man blong oli no moa laeklaekem olgeta. Wan narafala buk (A History of Christianity) i talem se: “Ol lida blong jos oli no naf blong givhan, mo plante taem oli no wantem givhan long ol man blong oli tingbaot God fastaem. Ale oli talem se sipos yu faet from kantri blong yu, hemia i sem mak nomo olsem se yu bilif long God. Samting ya i mekem se ol soldia blong defdefren jos we oli talem se oli Kristin, oli kilkilim olgeta.”\nOl lida blong ami oli promes se faet ya bambae i sot nomo mo bambae oli win, be samting ya i no hapen. Faet ya i gohed mo ol ami oli taed we oli taed. Wan man blong raetem histri i talem se faet ya i nogud tumas, mo i spolem plante soldia. Nating se plante taosen soldia oli ded, be ol lida ya oli gohed blong fosem ol soldia blong oli go faet long fored olgeta, long ples we ol enemi oli stap long hem. Taswe, yumi no sapraes we plante soldia oli tanemraon agens long ol lida blong olgeta.\n?Bigfala faet ya i mekem wanem long wol? Wan buk blong histri i talem toktok blong wan soldia, se: ‘Faet ya i jenisim tingting mo fasin blong ol man we oli laef long taem ya.’ Yes, sam kantri we oli gat bigfala paoa antap long ol narafala kantri, oli lusum paoa ya afta long bigfala faet ya. Bigfala faet ya i faswan long ol narafala faet we i kilim plante man i ded long ol yia 1900. Klosap oltaem, ol man oli agensem gavman blong olgeta, mo oli stap straek.\n?From wanem bigfala faet ya i jenisim ol samting? ?I tru se faet ya i kamaot from wan mastik nomo? ?Ansa blong ol kwestin ya bambae i soemaot wanem long saed blong fiuja?\nSTORI BLONG FRAN PEJ Faet Ya i Jenisim Wol\nSTORI BLONG FRAN PEJ Man We i Stamba Blong Faet\nSTORI BLONG FRAN PEJ Soa We Ded i Mekem Long Man\nSTORI BLONG FRAN PEJ Ol Man Oli Traehad Blong Winim Ded\nSTORI BLONG FRAN PEJ !Ded i No En Blong Evri Samting!\nKWESTIN BLONG OLGETA WE OLI RIDIM MAGASIN YA ?From Wanem God i Letem Man i Spolem Narafala?\n?Wanem Mining Blong Laef?\nText Ol defren wei blong daonlodem ol buk long intenet WAJTAOA Faet Ya i Jenisim Wol\nWAJTAOA Faet Ya i Jenisim Wol


Jenesis 40 | Baebol Long Intenet | Niu Wol Translesen\nJosef i talemaot mining blong drim blong tufala presina (1-19)\n“God nomo i gat paoa blong talemaot mining blong ol drim” (8)\nBigfala lafet blong betde blong Fero (20-23)\n40 Afta long ol samting ya, tu man blong king tufala i mekem sin agens long masta blong tufala we i king blong Ijip. Tufala man ya, hemia bos blong karem dring+ mo bos blong bred blong king blong Ijip. 2 Nao Fero i kros long tufala ofisa blong hem, hemia bos blong karem dring mo bos blong bred.+ 3 Nao hem i putum tufala long kalabus long haos blong lida blong ol gad,+ long sem kalabus ya we Josef i stap long hem.+ 4 Nao lida blong ol gad i putumap Josef blong i stap wetem tufala mo i lukaot long tufala,+ mo oli stap tugeta long kalabus ya blong plante dei. 5 Nao wan naet, tufala man blong king blong Ijip we tufala i stap long kalabus, hemia bos blong karem dring mo bos blong bred, tufala tugeta i drim, mo mining blong tufala drim ya i no sem mak. 6 Nao long moning, taem Josef i kam insaed blong luk tufala, hem i luk we fes blong tufala i nogud. 7 Nao hem i askem long tufala se: “?From wanem fes blong yutufala i nogud tede?” 8 Nao tufala i talem long hem se: “Mitufala tugeta i drim, be i no gat man blong talemaot mining blong ol drim ya long mitufala.” Nao Josef i talem se: “God nomo i gat paoa blong talemaot mining blong ol drim.+ Plis yutufala i talemaot drim blong yutufala long mi.” 9 Nao bos blong karem dring i tokbaot drim blong hem long Josef, i se: “Long drim blong mi, mi luk wan rop blong grep long fored blong mi. 10 Mo long rop ya, i gat tri smol han blong hem, nao taem rop ya i stap gru mo i putum niufala lif, flaoa i kamaot long hem, mo ol bandel blong grep we oli raep oli hang long hem. 11 Mo kap blong Fero i stap long han blong mi, nao mi tekem ol grep ya mo mi skwisimaot wota blong olgeta i go long kap ya. Nao mi putum kap ya long han blong Fero.” 12 Nao Josef i talem long hem se: “Hemia mining blong drim ya: Tri smol han ya i minim tri dei. 13 Long namba 3 dei, Fero bambae i tekemaot yu long ples ya mo i givimbak wok blong yu.+ Mo bambae yu stap putum kap blong Fero bakegen long han blong hem, olsem we yu stap mekem bifo.+ 14 Be taem laef blong yu i kam gud bakegen, yu mas tingbaot mi. Plis yu mas soemaot se yu lavem mi oltaem mo yu tokbaot mi long Fero, olsem nao mi save kamaot long ples ya. 15 Mi mi wan man Hibru mo blong talem stret, ol man oli stilim mi long ples blong mi nao oli tekem mi mi kam long ples ya.+ Mo mi mi no mekem wan rong samting blong oli putum mi long kalabus.”*+ 16 Taem bos blong bred i luk we mining blong drim we Josef i talemaot, i gud, hem i talem se: “Mi tu mi gat wan drim, mo long drim blong mi, mi luk tri basket blong waet bred antap long hed blong mi. 17 Mo long laswan basket we i stap antap, i gat ol defdefren kaen kek mo bred blong Fero, mo ol pijin oli stap kakae ol samting we oli stap long laswan basket ya antap long hed blong mi.” 18 Nao Josef i talem se: “Hemia mining blong drim blong yu: Trifala basket ya i minim tri dei. 19 Long namba 3 dei, Fero bambae i katemaot hed blong yu mo i hangem yu long wan pos, mo bambae ol pijin oli kakae bodi blong yu.”+ 20 Nao long namba 3 dei, hem i betde blong Fero.+ Nao Fero i mekem wan bigfala lafet blong olgeta man blong wok blong hem. Nao long fes blong ol man blong hem, hem i tekemaot bos blong karem dring mo bos blong bred long kalabus. 21 Nao hem i mekem se bos blong karem dring i kasembak wok blong hem, ale hem i gohed blong putum kap blong waen long han blong Fero. 22 Be Fero i hangem bos blong bred, stret olsem we Josef i bin talem.+ 23 Be bos blong karem dring i no moa tingbaot Josef, hem i fogetem gud hem.+\n^ Hemia wan ples aninit long graon, we i olsem wan hol we man i digim, blong putum ol prisena long hem.


—'The Gift of Tongues'\nLong Baebol, I gat merikel ya, se toktok long ol lanwis. ?merikel ya, i olsem wanem?\nPol i talem se, Mi mi hapi tumas blong talem faeffala wod nomo long fes blong jos, sipos tingting blong mi i savegud. Hemia i gud moa bitim we mi talem ten tousan wod long narafala lanwis we no man i save hem. (1Korin 14:19)\nLong lesson ya, bambae yumi lukluk long wanem Baebol i talem long saed blong toktok long ol narafala langwis. Hemia i wan kaen blong merikel. Sam kristin man oli wokem disfala merikel bifo, long taem we Jisas i statem jos blong hem finis. Taem ya i klosap long 2000 yia bifo. Merikel ya, oli kolem hem long Inglis, “the gift of tongues”.\n1 Promes blong Jisas\n2 Dei blong Pentecost\nLong Baebol i gat wan eksampol nomo, se Ol Wok 2:1-12, we i stap soemaot long yumi wanem olgeta oli mekem finis, taem oli bin kasem paoa blong Tabu Spirit blong tok long ol narafala lanwis.\nLong dei ya, oli bin yusum ol lanwis we oli stret gud, mo we ol man blong ol narafala kantri oli savegud long olgeta (Ol Wok 2:4). Ol man we oli harem ol lanwis ya, oli talem se, "Yumi everiwan, yumi harem we olgeta oli stap toktok long ol lanwis blong yumi" (Ol Wok 2:6-8). Hemia nao, "speaking in tongues" i min toktok blong ol prapa lanwis.\n3 Lanwis blong enjel\nLong Fas Korin 13:1, Pol i stap tokbaot "paoa blong tok long ol lanwis blong ol man mo blong ol enjel tu." Be hem i no talem se, "blong ol enjel nomo" nogat. Hem i talem se, "blong ol man mo ol enjel tu."\nI nogud tumas we wan man i talem se "Mi mi stap tok long lanwis blong ol enjel." sapos hem i no save toktok long ol prapa langwis blong ol man tu. Man ya, i no kasem sem mak wetem prapa merikel we i stap long Baebol ya. Mo man ya, i no gat pruf nating.\nMaet yumi talem long hem se, "!Tok blong yu i rabis tok blong giaman nomo. Taem yu speak in tongues yu stap mekem noes olsem pikinini we i no save toktok yet. Yu stap spik olsem tang blong yu i sot tumas!"\nMaet hem i ansarem yumi olsem. "Oraet nao, ol fren blong mi, mi nomo tok long lanwis blong enjel nomo, be nao mi soemaot long yufala we mi save tok long lanwis blong sam kantri long wol ya tu." Maet hem i gohed, i tok long wan narafala lanwis we i prapa lanwis blong man. Be sapos yumi save se man ya, hem i neva bin lanem lanwis ya, hemia nao, i gudfala pruf blong Tabu Spirit i stap givim paoa long man ya.\n4 Merikel ya i aot finis\nBe no man i save mekem pruf olsem. No man blong tedei i save kasem sem mak wetem prapa merikel we i stap long Baebol ya. From? Pol i talem se, "Maet sam man oli gat paoa blong tok long ol narafala lanwis, be ol lanwis ya bambae i no moa gat" (1Korin 13:8). Long taem blong yumi tedei, no man i save kasem lanwis long merikel, be nao evri man i mas lanem wan narafala lanwis, sipos hem i wantem blong toktok lanwis ya.


Jusumgud Ol Samting We Yumi Mekem Blong Harem Gud Mo Spel\n"Stap Long Laef Ya We God i Lavem Yu"\nLANWIS Acholi Afrikaans Albanian Altai American Sign Language Amharic Arabic Argentinean Sign Language Armenian Armenian (West) Assamese Australian Sign Language Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazilian Sign Language British Sign Language Bulgarian Cakchiquel (Sentrol) Cambodian Catalan Cebuano Chavacano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombian Sign Language Croatian Czech Dangme Danish Douala Dutch Ecuadorian Sign Language Efik English Estonian Ewe Faroese Fijian Finnish Finnish Sign Language Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Japanese Japanese Sign Language Jehu Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korean Korean Sign Language Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexican Sign Language Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peruvian Sign Language Polish Polish Sign Language Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russian Russian Sign Language Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Silozi Slovenian Solomon Islands Pidgin Spanish Spanish Sign Language Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuelan Sign Language Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\n“Long olgeta fasin blong yufala, oltaem yufala i mas leftemap nem blong God.”—1 KORIN 10:31.\n1, 2. ?Wanem trifala rod we maet wan man i jusum taem hem i wantem spel mo harem gud?\nTINGBAOT sipos yu wantem kakae wan frut nao yu luk se wan haf blong hem i roten smol. ?Bambae yu mekem wanem? Maet yu save gohed nomo, yu kakae fulwan frut ya, wetem roten haf blong hem tu. No maet yu save sakem frut ya fulwan, we yu no kakae nating. No maet yu save katemaot haf ya we i roten, mo yu kakae nomo narafala haf blong frut ya we i gud. ?Weswan long trifala rod ya we bambae yu jusum blong mekem?\n2 Frut ya i pija blong ol samting we man i mekem no wajem blong harem gud mo spel. Samtaem yu wantem mekem wan samting blong spel mo harem gud, be yu luksave se long wol tede, plante samting we man i mekem no wajem blong spel mo harem gud oli no laenap wetem ol gudfala fasin, i olsem samting we i roten nomo. ?Bambae yu mekem wanem nao? Samfala maet oli agri nomo long fasin blong spel we wol ya i givim, nating sipos samting ya i nogud. Sam narafala maet oli sakemaot evri samting wantaem, olsem nao oli sua se bambae i no gat wan samting nating blong wol ya we i save spolem olgeta. Be sam narafala man, taem oli spel, oli jusumgud wanem we oli mekem mo wajem, olsem nao oli save harem gud long ol gudfala samting olsem. ?Weswan long trifala rod ya we bambae yu yu jusum, blong yu save stap oltaem we God i lavem yu?\n3. ?Bambae yumi tingbaot wanem?\n3 Bighaf blong yumi ating bambae yumi jusum namba tri rod. Yumi luksave se yumi nidim blong spel smol mo harem gud samtaem, be yumi wantem meksua se ol samting we yumi jusum blong harem gud oli mas stret mo gud. Taswe yumi mas tingbaot olsem wanem blong luksave hemia we i gud mo hemia we i nogud. Be fastaem ating i gud yumi tokbaot olsem wanem ol samting we yumi jusum blong spel mo harem gud oli save spolem wosip blong yumi long Jeova.\n“LONG OLGETA FASIN BLONG YUFALA, OLTAEM YUFALA I MAS LEFTEMAP NEM BLONG GOD”\n4. ?Olsem wanem promes we yumi mekem blong givim laef blong yumi long God i mas afektem jus we yumi mekem taem yumi wantem spel mo gat gudtaem?\n4 I no longtaem i pas, wan Witnes blong Jeova we i bin baptaes long 1946 i talem se: “Mi meksua se mi harem tok blong baptaes long evri asembli, mi lesingud long hem olsem we mi tu bambae mi baptaes.” ?From wanem hem i mekem olsem? Olfala brata ya i talem se: “Samting ya i halpem mi bigwan blong stap tru long Jeova, from we i mekem se promes blong mi blong givim laef blong mi long Jeova i stap strong oltaem long tingting blong mi.” Ating yu tu yu agri wetem tingting blong brata ya. Sipos yu tingbaot oltaem se yu bin promes long Jeova se bambae yu yusum ful laef blong yu long wok blong hem, samting ya i save givim strong tingting long yu blong stanap strong longtaem. (Prija 5:4; Hibrus 10:7) Yes, taem yu tingting dip long promes blong yu blong givim laef blong yu long God, samting ya bambae i afektem tingting we yu gat long Kristin wok blong prij mo long ol narafala samting we yu mekem long laef blong yu, olsem taem yu spel mo wantem gat gudtaem. Aposol Pol i soemaot samting ya taem hem i raetem leta i go long ol Kristin long taem blong hem se: “Long olgeta samting we yufala i kakae, mo we yufala i dring, mo long olgeta fasin blong yufala, oltaem yufala i mas leftemap nem blong God.”—1 Korin 10:31.\n5. ?Levitikas 22:18-20 i halpem yumi blong luksave wanem woning we i stap long tok ya blong Rom 12:1?\n5 Evri samting we yu mekem long laef blong yu i joen wetem wosip blong yu long Jeova. Taem Pol i raetem leta i go long ol Kristin long Rom, hem i yusum wan tok we i strong blong makem long tingting blong olgeta se wosip i joen wetem evri samting long laef blong olgeta. Hem i talem long olgeta wanem samting we oli mas mekem i se: “Yufala i mas givim olgeta laef blong yufala i go nomo long hem olsem wan sakrefaes. Hemia i wan sakrefaes we i laef mo i tabu, mo we God i glad blong tekem. Hemia nao prapa wosip we i stret nomo blong yufala i mekem long hem.” (Rom 12:1) Olgeta laef blong yu i minim tingting blong yu, hat blong yu, mo paoa blong yu. Ol samting ya nao we yu yusum long wok blong God. (Mak 12:30) Pol i tokbaot fasin blong mekem wok blong God wetem olgeta laef blong yumi, se i olsem wan sakrefaes. Tok ya “sakrefaes” we Pol i yusum i givim wan woning long yumi. Long Loa blong Moses, God i talem se hem i no wantem sakrefaes blong anamol we i gat wan samting i rong long bodi blong hem. (Levitikas 22:18-20) Long sem fasin, sipos wok we wan Kristin i givim i go long God olsem wan sakrefaes, i no fulwan no i gat samting nogud long hem, bambae God i no wantem sakrefaes ya. ?Wanem nao i save mekem we sakrefaes blong yumi i nogud?\n6, 7. ?Olsem wanem wan Kristin i save mekem bodi blong hem i doti, mo wanem frut blong samting ya?\n6 Pol i givim advaes ya long ol Kristin long Rom se: “Bambae yufala i no letem han blong yufala, mo leg blong yufala, mo ae blong yufala, mo wanem haf blong bodi blong yufala i gohed blong mekem sin.” Mo Pol i talem tu se oli mas ‘kilimaot ol rabis fasin ya we i kamaot long tingting blong olgeta.’ (Rom 6:12-14, NTB; 8:13) Long japta 3 long leta ya we hem i raetem i go long ol Kristin long Rom, hem i givim sam eksampol blong samting we i olsem ‘ol rabis fasin we i kamaot long tingting blong yumi.’ Yumi save ridim ol tok we hem i talem long saed blong fasin blong ol sinman i se: “Maot blong olgeta i fulap long ol tok swea ya we i kamaot long kros.” “[“Ol leg blong,” NW] olgeta oli save go kwik blong mekem blad blong man i ron.” “Neva olgeta oli bin lanem blong oli ona long God.” * (Rom 3:13-18) Wan Kristin we i yusum ol ‘haf blong bodi blong hem’ blong mekem ol nogud fasin, i olsem we hem i mekem bodi blong hem i kam doti. Sipos wan Kristin tede i jusum blong wajem ol doti pija blong seks no blong lukluk ol rabis muvi we oli soemaot raf fasin we man i mekem blong spolem narafala, i olsem we hem i stap “letem [ae blong hem] i gohed blong mekem sin,” ale i stap mekem ful bodi blong hem i doti. Nating se Kristin ya i gohed blong wosipim God, be wosip blong hem i olsem wan sakrefaes we i no moa klin, i no moa tabu, mo God i no save agri long wan sakrefaes olsem. (Dutronome 15:21; 1 Pita 1:14-16; 2 Pita 3:11) Yes, Kristin ya i save kasem bigfala trabol sipos hem i jusum blong wajem ol samting we oli nogud.\n7 I klia se ol samting we wan Kristin i jusum blong mekem blong spel mo harem gud i save karem nogud frut long laef blong hem. Taswe taem yumi spel mo mekem samting blong harem gud, yumi no wantem jusum ol samting we bambae oli spolem sakrefaes blong yumi, be yumi wantem jusum ol samting we oli save mekem God i glad long sakrefaes ya. Naoia bambae yumi tokbaot olsem wanem yumi save luksave samting we i gud mo samting we i nogud.\n“YUFALA I MAS AGENS LONG OL RABIS FASIN”\n8, 9. (a) ?I gat wanem tu kaen samting we man i save jusum taem hem i spel mo gat gudtaem? (b) ?Taem yumi wantem jusum samting blong mekem blong spel mo harem gud, wanem samting we yumi mas sakem, mo from wanem?\n8 Ating yumi save talem se i gat tu kaen samting we man i save mekem blong spel mo gat gudtaem. I gat wan kaen we i klia nomo se ol Kristin oli mas stap longwe long hem; mo i gat wan narafala kaen we i stap long wanwan Kristin nomo blong luk sipos oli agri long hem no nogat. Fastaem bambae yumi tokbaot ol samting ya we i klia nomo se wan Kristin i mas stap longwe long hem.\n9 Long Japta 1 blong stadi buk ya yumi tokbaot finis se, sam samting we man i mekem blong spel mo harem gud, oli joen stret wetem ol fasin we Baebol i tok klia nomo agensem olgeta. Sam Web saet long Intenet, muvi mo program long televisen, mo miusik, oli fulap long ol fasin blong spolem narafala, mekem man i safa mo ol wok blong rabis spirit. Oli soemaot ol doti pija blong seks, mo oli leftemap ol rabis mo doti fasin blong seks olsem we oli gudfala samting nomo. Ol fasin ya oli olsem doti blong rod nomo, ale oli mekem i luk olsem gudfala samting blong man i mekem. Be ol fasin ya oli agensem ol loa blong Baebol, taswe wan trufala Kristin i mas stap longwe long olgeta. (Ol Wok 15:28, 29; 1 Korin 6:9, 10; Revelesen 21:8) Taem yu sakemaot ol samting ya we oli nogud, yu pruvum long Jeova se yu rili “agens long ol rabis fasin,” mo oltaem yu stap “tanem baksaed long samting we i nogud.” Long rod ya nao, yu stap soemaot we yu “no gat tu fes long saed blong bilif.”—Rom 12:9; Ol Sam 34:14, NW; 1 Timoti 1:5, NW.\n10. ?Wanem kaen tingting we i wan denja long yumi, mo from wanem i denja?\n10 Samfala maet oli ting se sipos oli wajem ol pija we oli soemaot long klia ples nomo ol rabis fasin long saed blong seks, samting ya i no save spolem olgeta. Maet oli ting se, ‘Mi wajem ol fasin ya long muvi no long televisen, be neva mi mi save mekem ol fasin olsem.’ Be ol tingting olsemia oli trikim gud ol man mo oli denja. (Jeremaea 17:9) ?Sipos yu ting se i wan pleplei nomo blong wajem samting we Jeova i putum tabu long hem, yu yu rili stap “agens long ol rabis fasin” ya? Sipos yumi lesin, lukluk, no wajem bakegen mo bakegen ol samting we oli rabis, bambae yumi no moa harem save samting we i nogud. (Ol Sam 119:70, NW; 1 Timoti 4:1, 2) Fasin olsem i save gat paoa long wanem we yumi mekem mo long tingting we yumi gat long sin we ol narafala tu oli mekem.\n11. ?Olsem wanem Galesia 6:7 i tok tru nomo long saed blong ol samting we yumi jusum blong spel mo harem gud?\n11 Samting ya i hapen finis long samfala. Sam Kristin oli mekem nogud fasin long saed blong seks from we oli letem ol samting ya we oli stap wajem oltaem, oli gat paoa long tingting blong olgeta. Sore tumas, taem oli kasem trabol nao, oli kasem save se “sid we man i planem fastaem long garen blong hem, be frut blong hem nomo, man ya bambae i mas kakae.” (Galesia 6:7) Be yu save blokem trabol ya blong i no kasem yu. Sipos yu lukaotgud blong fulumap tingting blong yu wetem samting we i gud, olsem we yu planem gudfala sid, bambae yu glad tumas blong kasem gudfala frut long laef blong yu.—Lukluk bokis long pej 67, “?Wanem Samting We i Stret Blong Mi Jusum?”\n?WANEM SAMTING WE I STRET BLONG MI JUSUM?\nStamba trutok: “Yufala i mas agens long ol rabis fasin, be yufala i mas holemstrong ol gudfala fasin.”—Rom 12:9.\nSam kwestin blong tingbaot . . .\n?Sipos ol toktok blong miusik we mi lesin long hem i mekem se i hadwok blong holem tingting blong mi i stap long ol samting we oli klin, bambae God i glad?—1 Korin 6:9, 10.\n?Sipos mi folem fasin mo toktok blong ol man long ol muvi we mi jusum blong wajem, bambae God i glad?—Luk 6:40.\n?Sipos mi plei long sam vidio gem we oli mekem mi mi olsem man blong kilim man i ded no man we i mekem nogud fasin long saed blong seks, bambae God i glad?—Ol Sam 11:5, 7.\n?Sipos ol samting we mi talem long ol narafala taem mi prij i no ol semfala samting we mi mi folem taem mi jusum ol pleplei blong mi, bambae God i glad?—Rom 2:21.\nOL DESISEN BLONG YUMI WE OLI STANAP LONG BAEBOL\n12. ?Galesia 6:5 i soemaot wanem long saed blong ol samting we yumi jusum blong mekem taem yumi spel no yumi wantem gat gudtaem, mo wanem i save halpem yumi blong tekem desisen?\n12 Naoia bambae yumi tokbaot namba tu samting we yumi save mekem blong spel mo gat gudtaem, hemia ol samting we Tok blong God i no talem stret se i gud no i nogud. Taem wan Kristin i jusum olkaen samting olsem, hem i mas tekem desisen blong hem wan nomo, folem wanem we hem i faenemaot se i gud. (Galesia 6:5) I gat samting i stap we i save halpem yumi blong mekem desisen we i stret. Baebol i givim ol save we oli olsem ol stamba trutok, blong halpem yumi blong kasem tingting blong Jeova. Taem yumi tingbaot ol stamba trutok ya, yumi naf nao blong ‘save olgeta samting we Jeova i wantem blong yumi mekem,’ i min se yumi naf tu blong jusumgud wanem samting we yumi wantem mekem no wajem taem yumi spel.—Efesas 5:17.\n13. ?Wanem i save pulum yumi blong wantem stap longwe long ol samting we oli save mekem Jeova i harem nogud?\n13 I klia se olgeta Kristin evriwan oli no tingting mo luksave samting long fasin we i sem mak nomo. (Filipae 1:9) Mo tu, ol Kristin oli luksave se wanwan man i laekem samting we i defren long narafala. Taswe yumi no mas ting se olgeta Kristin bambae oli mas mekem sem desisen nomo long evri samting. Nating se i olsem, i sua se sipos yumi letem ol tingting blong God oli lidim tingting mo hat blong yumi, bambae yumi wantem stap longwe long enikaen samting we i save mekem Jeova i harem nogud.—Ol Sam 119:11, 129; 1 Pita 2:16.\n14. (a) ?Yu mas tingbaot wanem, taem yu jusum ol samting we bambae yu mekem no wajem blong spel? (b) ?Olsem wanem yumi save putum ol wok blong Kingdom fasples long laef blong yumi?\n14 Taem yu jusum wan samting blong mekem taem yu spel, i gat wan narafala impoten samting blong tingbaot: hemia taem blong yu. Ol samting we yu jusum blong wajem no mekem blong gat gudtaem i soemaot wanem we yu yu luk se i stret, be hamas taem we yu spenem long ol samting olsem i soemaot wanem we yu luk se i moa impoten. Long yumi ol Kristin, samting we i rili impoten hemia ol samting we oli joen wetem wosip blong Jeova. (Matiu 6:33) ?Ale, yu save mekem wanem blong meksua se Kingdom i stap fasples oltaem long laef blong yu? Aposol Pol i talem se: “Yufala i mas lukaot gud long ol fasin blong yufala. Bambae yufala i no mekem fasin blong man we i no gat hed. Yufala i mas mekem fasin blong man we i waes. Yufala i mas yusum evri janis we yufala i kasem [“pemaot taem,” NW] blong mekem ol gudfala wok.” (Efesas 5:15, 16) Yes, i impoten blong putum mak long saed blong hamas taem we bambae yumi spenem long ol samting blong spel mo gat gudtaem. Samting ya i save halpem yu blong yu gat inaf taem i stap, blong mekem “ol samting we oli impoten moa”—hemia ol fasin mo wok we oli mekem yu yu gohed strong long wosip blong God.—Filipae 1:10, NW.\n15. ?From wanem i waes blong lukaotgud tu long ol samting we maet i luk olsem se i oraet nomo?\n15 I waes blong lukaotgud tu long ol samting we maet i luk olsem se i oraet nomo. ?Hemia i minim wanem? Tingbaot pijatok blong frut ya. Taem yu katemaot haf blong hem we i roten, yu no katem smol ples ya we i roten nomo be yu katem i bigwan moa blong meksua se yu kasem evri haf we oli nogud. Sem samting ya we yu save mekem taem yu jusum ol samting we yu wantem mekem no wajem blong spel. Wan Kristin we i waes i stap longwe long ol samting we i klia nomo se oli agensem Baebol. Be hem i stap longwe tu long enikaen samting we hem i no sua se i gud no i nogud, no we i gat wanwan samting long hem we i save spolem fasin fren blong hem wetem Jeova. (Ol Proveb 4:25-27) Sipos yu traehad blong folemgud evri samting we Baebol i talem, bambae yu save wanem samting we i gud blong sakemaot taem yu mekem no wajem samting blong harem gud.\n‘OL FASIN WE OLI KLIN GUD’\nTaem yu jusum samting we i laenap wetem ol stamba trutok blong God, yu save blokem samting nogud blong i no spolem fasin fren blong yu wetem Jeova\n16. (a) ?Olsem wanem yumi save soemaot se yumi gat tingting blong Jeova long saed blong ol samting we oli stret? (b) ?Olsem wanem fasin ya blong folem ol tingting blong God long Baebol i save kam wan fasin blong laef blong yu?\n16 Taem wan trufala Kristin i spel mo i wantem jusum wan samting blong mekem no wajem, fastaem hem i traem faenemaot tingting blong Jeova long saed ya. Baebol i soemaot ol filing mo tingting we Jeova i gat long plante samting. King Solomon i raetemdaon wan lis blong sam samting we Jeova i no laekem nating. Sam long ol samting ya hemia “fasin blong giaman, mo fasin blong kilim man we i no mekem samting nogud, mo fasin blong mekem ol rabis plan, mo fasin blong go kwik blong mekem ol samting nogud.” (Ol Proveb 6:16-19) ?Tingting blong Jeova i mas mekem wanem long tingting blong yu? Man blong raetem Sam i talem se: “Yufala we i laekem tumas Jeova, yufala i mas no laekem nating ol rabis fasin.” (Ol Sam 97:10, NW) Ol samting we yu jusum blong mekem mo wajem oli mas soemaot se yu no laekem nating ol samting we Jeova i no laekem. (Galesia 5:19-21) Mo tu, i gud yu tingbaot se wanem samting yu mekem taem man i no save luk yu, i soemaot moa se yu yu wanem kaen man i bitim ol samting we yu mekem long fes blong ol man. (Ol Sam 11:4; 16:8) Taswe sipos yu rili wantem soemaot long evri samting long laef blong yu se yu gat sem filing olsem Jeova long saed blong ol fasin we oli gud mo ol fasin we oli nogud, bambae yu jusum ol samting we oli laenap wetem tingting blong hem long Baebol. Ale sloslo, fasin ya bambae i kam olsem wan fasin blong laef blong yu.—2 Korin 3:18.\n17. ?Bifo we yu jusum wan samting blong mekem no wajem taem yu spel, wanem kwestin we i gud blong tingbaot?\n17 ?Taem yu jusum ol samting blong mekem no wajem blong harem gud, wanem moa we yu save mekem blong meksua se ol samting ya oli laenap oltaem wetem ol tingting blong Jeova? Tingbaot kwestin ya, ‘?Sipos mi jusum samting ya, bambae hem i givhan no i spolem mi mo gudnem we mi gat long fes blong God?’ Eksampol, bifo we yu tekem desisen blong wajem wan muvi, i gud yu askem se, ‘?Ol samting we muvi ya i soem bambae i mekem wanem long voes blong hat blong mi?’ Bambae yumi tokbaot ol stamba trutok we yumi mas tingbaot long taem olsem.\n18, 19. (a) ?Olsem wanem stamba trutok we i stap long Filipae 4:8 i halpem yumi blong luksave sipos samting we yumi jusum i gud no i nogud? (b) ?Wanem narafala tingting blong God long Baebol we oli save halpem yu blong jusum ol samting we oli gud? (Lukluk futnot.)\n18 Wan stamba trutok i stap long Filipae 4:8 we i se: “I gat ol gudfala fasin i stap we oli stret gud, mo we i stret nomo blong yumi presem ol man we oli mekem ol fasin ya. Mo yufala i mas putum tingting blong yufala i stap strong long ol fasin olsem. Ol fasin ya oli tru, mo oli hae, mo oli stret, mo oli klin gud, mo oli save mekem yumi harem gud, mo ol man oli stap ona long olgeta we oli stap mekem ol fasin ya.” Long ples ya Pol i no stap tokbaot ol samting we man i save mekem taem hem i spel, be i stap tokbaot wanem samting we hat mo tingting blong yumi i stap long hem oltaem. Ol samting ya we oli mas stap long hat mo tingting blong yumi hemia ol samting we oli save mekem God i glad. (Ol Sam 19:14) Be ol tok ya we Pol i raetem, yumi save folem tu long ol samting we yumi jusum blong spel mo harem gud. ?Yumi save mekem samting ya olsem wanem?\n19 Traem tingbaot se: ‘?Ol muvi, vidio gem, miusik mo narafala samting ya we mi jusum, oli fulumap hed blong mi wetem “ol fasin we oli klin gud”?’ Eksampol, afta we yu wajem wan muvi finis, ?wanem ol pija blong muvi ya we yu holem yet long tingting blong yu? Sipos pija ya i mekem yu yu harem gud, klin, mo tingting blong yu i spel, ale hemia i min se samting we yu wajem i gud. Be sipos muvi we yu wajem i mekem yu yu tingbaot samting we i doti, ale yu save se yu jusum wan samting we i nogud mo we i spolem yu. (Matiu 12:33; Mak 7:20-23) ?I spolem yu olsem wanem? Taem yu tingbaot ol samting we oli no klin, yu spolem pis we i stap long tingting blong yu, yu spolem voes blong hat blong yu we Baebol i trenem, mo yu save spolem fasin fren blong yu wetem God. (Efesas 5:5; 1 Timoti 1:5, 19) I gud yu mekem tingting blong yu i strong blong stap longwe long olkaen samting ya we oli spolem yu. * (Rom 12:2) I gud yu mekem olsem man ya blong raetem Sam we i prea long Jeova se: “Blokem ae blong mi blong mi no stap lukluk ol samting we oli nating nomo.”—Ol Sam 119:37, NW.\nBifo we wan Kristin i jusum wan muvi no pleplei, hem i mas tingbaot se\n?Samting ya bambae i mekem wanem long fasin fren blong mi wetem God?\n?Bambae hem i mekem wanem long mi?\n?Bambae hem i mekem wanem long ol narafala?\nLUKAOT ROD BLONG MEKEM I GUD LONG NARAFALA\n20, 21. ?Olsem wanem 1 Korin 10:23, 24 i givhan long yumi blong jusum ol gudfala samting blong mekem mo wajem taem yumi spel?\n20 Pol i tokbaot wan impoten stamba trutok blong Baebol, we yumi mas tingbaot taem yumi mekem ol desisen long laef blong yumi evri dei. Hem i se: “Yufala i stap talem se, ‘I fri blong yumi mekem evri samting,’ be i no evri samting we oli save givhan long yumi. I nogud man i stap lukaot rod we i save givhan long hem nomo. Yumi mas lukaot rod we i save givhan long ol narafala man tu we oli stap raonabaot long yumi.” (1 Korin 10:23, 24) ?Olsem wanem ol tok ya long Baebol oli joen wetem fasin blong yu blong jusum ol samting we i gud? Yu mas tingbaot se, ‘?Samting ya we mi jusum blong mekem no wajem, bambae i mekem wanem long ol narafala?’\n21 Maet voes blong hat blong yu i no blokem yu long sam samting we yu luk se ‘i fri blong yu mekem,’ i min se yu no harem se i rong. Be sipos yu luk we i gat wan Kristin brata no sista blong yu we voes blong hat blong hem i harem se samting ya i nogud, maet bambae yu tekem desisen blong no mekem no wajem samting olsem. ?From wanem? From we yu no wantem ‘mekem i nogud long ol brata blong yu,’ we i min se yu no wantem mekem i hadwok long olgeta blong holem bilif blong olgeta long God. Be antap long hemia, yu no wantem “mekem i nogud long Kraes” olsem Pol i talem. Yu yu tinghevi long advaes ya we i se: “Yufala i no mas mekem we bambae ol laen blong Isrel, no olgeta we oli no laen blong Isrel, no ol man blong jos blong God oli save trabol long fasin blong yufala.” (1 Korin 8:12; 10:32) Ol trufala Kristin tede oli folem ol tok mo advaes blong Pol we i pulum yumi blong tingbaot narafala mo yusum tingting blong yumi blong luksave samting. Yumi mekem olsem taem yumi stap longwe long eni samting we maet yumi “fri” blong mekem be i no “givhan” long yumi mo narafala.—Rom 14:1; 15:1.\n22. ?From wanem wan Kristin i no mas ting se narafala i mas jusum sem rod olsem hem long ol samting we wanwan man i fri blong jusum?\n22 Wan Kristin we voes blong hat blong hem i no save letem hem i mekem sam samting, hem tu i mas lukaot rod blong mekem i gud long narafala. I nogud hem i strong blong talem se ol narafala long Kristin kongregesen oli mas folem tingting blong hem mo blokem ol samting we hem i ting se oli nogud. Sipos hem i mekem olsem, hem i olsem wan draeva we i stap ron long big rod wetem plante narafala trak, nao hem i tok long ol narafala draeva long rod ya se oli mas draev long sem spid olsem hem. Fasin ya i bitim mak, i no stret nating. Man we voes blong hat blong hem i blokem hem long plante samting hem i mas gat lav, mo hem i mas gat respek tu long ol Kristin brata sista blong hem we maet oli laekem blong mekem no wajem sam samting we i defren mo we oli no agensem ol fasin we Kristin i mas folem. Long rod ya, man ya i ‘soemaot long olgeta man se hem i no stap mekem i strong tumas long narafala.’—Filipae 4:5, NW; Prija 7:16.\n23. ?Olsem wanem yu save meksua se yu jusum ol samting we oli gud blong mekem mo wajem taem yu spel?\n23 Folem olgeta samting ya we yumi bin tokbaot, ?olsem wanem yu save meksua se yu jusum ol samting we oli gud taem yu spel? Yumi mas sakemaot enikaen samting we i soemaot long klia ples nomo ol doti fasin we Baebol i agensem. I gud yumi folem ol stamba trutok blong Baebol we oli givhan blong save wanem kaen samting i no stret blong mekem no wajem, nating se Baebol i no talem stret se hemia i nogud. Yumi mas stap longwe long ol samting we oli save spolem voes blong hat blong yumi, mo rere oltaem blong lego eni samting we i save spolem tingting blong ol narafala, antap moa ol Kristin brata sista blong yumi. Sipos yumi holem strong long desisen blong mekem olsem, bambae yumi leftemap nem blong God mo bambae hem i lavem yumi mo famle blong yumi olwe.\n^ par. 6 Long lanwis ya Grik, ol tok ya oli talem stret se: ‘Ae blong olgeta i soemaot se oli no fraet long God.’\n^ par. 19 Sam narafala tingting blong God long Baebol we yu save tingbaot taem yu jusum ol samting we yu save mekem blong spel mo harem gud, hemia long Ol Proveb 3:31; 13:20; Efesas 5:3, 4; mo Kolosi 3:5, 8, 20.\nYufala i Mas Luklukgud Long Laef Blong Yufala\nSetan i no wantem se God i glad long yumi. ?Yumi save mekem wanem blong fren gud oltaem wetem Jehova?\n!Lukaot! Hat Blong Yu i Save Trikim Yu\nSamtaem hat blong yumi i pulum yumi blong mekem wan nogud samting. ?Wanem i save givhan long yumi blong faenemaot samting we i stap long hat?\nLong Yu We Yu Lavem Jeova:\n“Lavem God”—?Hemia i Min Se Yu Mekem Wanem?\n?Olsem Wanem Tingting Blong Yu i Save Lidimgud Yu?\nLavem Ol Man We God i Lavem Olgeta\n?From Wanem Yu Mas Respektem Olgeta We Oli Gat Wok Blong Lidim Yu?\n?Olsem Wanem Blong No Joen Long Wol?\n?Yu Yu Tinghae Long Laef Olsem We God i Tinghae Long Hem?\nGod i Lavem Ol Man We Oli Klin\n“No Moa Mekem Fasin Nogud Wetem [Man No] Woman”\nMared—Wan Presen Blong God We i Lavem Yumi\n‘Mared i Wan Fasin We Yu Mas Tinghae Long Hem’\nTalem ‘Ol Gudfala Tok We i Mekem Man i Kam Strong’\nOl Lafet We God i No Glad Long Olgeta\nYumi No Mekem Enikaen Fasin Blong Giaman Mo Stil\nStap Glad Long Ol Samting We Yu Hadwok Long Hem\nAgensem Setan Mo Ol Giaman Trik Blong Hem\n‘Wok Strong Blong Mekem Bilif Blong Yu i Kam Strong Moa’\n?Yumi Mekem Olsem Wanem Long Man We Kongregesen i Putumaot Hem?\n?Wetaem Mo From Wanem Wan Kristin Woman i Mas Kavremap Hed Blong Hem?\nSalut Long Flaeg, Vot, Mo Komuniti Wok\nOl Smosmol Haf Blong Blad Mo Ol Rod Blong Katem Man\nWinim Fasin Ya We Man i Pleplei Wetem Samting Blong Hem\n?Baebol i Talem Wanem Long Saed Blong Divos Mo Fasin Blong Seraot?\nStretem Ol Rao Long Saed Blong Bisnes\nText Ol defren wei blong daonlodem ol buk long intenet "Stap Long Laef Ya We God i Lavem Yu"\nYu No Go Longwe Long Jehova


Fasin blong trenem bodi, mo fasin ya blong holemstrong long God (8)\n4 Be tok ya we i kamaot long spirit blong God i talemaot klia se long fiuja bambae samfala oli lego bilif, from we oli lesin long sam giaman tok we i kamaot long ol spirit,* mo long ol tijing blong ol rabis spirit, 2 mo long ol giaman tok blong ol man we oli gat tu fes. Ol man ya, tingting blong olgeta i no moa stikim olgeta, olsem se wan aean we i hot i bonem tingting ya, nao mak blong hem nomo i stap. 3 Olgeta ya bambae oli blokem man blong i no mared, mo oli putum loa se sam kakae i tabu, man i no save kakae. Be God i mekem ol kakae ya, nao olgeta we oli bilif mo oli save gud trutok, oli save talem tangkiu long hem from, mo oli kakae. 4 Hemia from we olgeta samting we God i mekem oli gud nomo, mo i no gat wan samting we man i save talem se i nogud. Man i save kakae evri samting, sipos hem i prea blong talem tangkiu long God from, 5 hemia from we prea olsem mo tok blong God i mekem kakae ya i kam klin. 6 Sipos yu stap talemaot advaes ya long ol brata, bambae yu yu wan gudfala man blong wok blong Kraes Jisas, mo bambae yu fidim tingting blong yu long ol tok we yumi bilif long hem, mo long ol gudfala tijing we yu stap folemgud. 7 Be yu mas sakemaot ol giaman stori we oli daonem God, olsem ol stori we ol olfala woman oli stap talem. Yu mas trenem yu blong yu kasem mak ya, hemia blong yu holemstrong long God. 8 Fasin ya blong trenem bodi,* i save givhan long man blong smoltaem nomo. Be fasin ya blong holemstrong long God, i save givhan long man long evri samting, from we hem i save mekem man i kasem olgeta blesing long laef naoia mo long fiuja tu. 9 Hemia wan tok we yumi save trastem. 10 Yumi putum hop blong yumi finis long God ya we i laef mo i Sevia blong ol defdefren kaen man, be antap moa, blong ol man ya we oli holemstrong long hem. Hemia nao from wanem yumi stap wok had we yumi stap taetem bun blong yumi from. 11 Yu mas gohed blong givim advaes ya long olgeta mo blong tijim olgeta. 12 Yu no mas letem man i luklukdaon long yu from we yu yu yangfala. Be long fes blong ol man we oli holemstrong long God, yu mas soemaot gudfala eksampol long ol toktok blong yu, mo long samting we yu mekem, mo long fasin blong yu blong lavem ol man, mo long bilif blong yu, mo long fasin blong yu blong stap klin. 13 Go kasem taem we bambae mi kamtru, yu mas gohed blong mekem bes blong yu long wok ya blong ridim Baebol long ol man, mo blong givim advaes long ol man,* mo blong tijim olgeta. 14 Yu no mas ting nating long presen ya we God i givim long yu, hemia samting we olgeta profet oli talem blong tokbaot yu taem ol elda oli putum han long yu. 15 Yu mas tingting plante* long ol samting ya, mo yu putum tingting blong yu i stap fulwan long hem, nao olgeta man bambae oli luk klia nomo se yu stap gohed gud. 16 Yu mas lukaot gud long fasin blong yu, mo long ol tok we yu stap tijim ol man long hem. Oltaem yu mas mekem olgeta samting ya. Sipos yu mekem olsem, bambae yu sevem yu, wetem olgeta we oli lesin long yu.


Workshop for transporter | News&Events | Vanuatu Disability Promotion & Adovocacy Association\nVanuatu Disability Promotion\n& Advocacy Association\n5 members of VDPA attended workshop for transporter by tourist department as panelist in 3rd October.\n5 members of VDPA attended workshop for transporter by tourist department as panelist in 3rd October.They shared their experience when they use taxi or bus in Luganville. We want you to hear their voices and think about this issue.\nBelow is a part of their speech given during the session.\nMi stap mekem auto repair olsem se lo side blo customer service blo yumi lo Luganville. Fastaem mi orate nomo after mi accident nao after mi sidaon lo wheelchair. Mi kam wan member blo disability olsem lo ol service blo umi lo Luganville. I gat one discrimination we mi stap feisem lo ol area blo yumi lo Luganville especially lo ol service blo yumi ol transportation sometime. Time we mi wantem go lo taon blo karem one spare pad o one something olsem ia, mi go blo stopem one taxi we taem mi luk one taxi pass mi stopem, be mi luk se hem i no happy blo tekem mi be bae hemi stop be aksen we bae hemi mekem bae no happy blo folem truck blo hem after one something we i stap hatem man. Ol disability oli mas move smolsmol yumi move wetem kea be some hemia bae oli ras mekem se taem we hemi mekem olsem ia mekem se taem mi wantem wokbaot bageken mi nomo stopem taxi be mi kontactem taxi we mi save how blo handelem mi situation blo mi mo i stat tede i go olsem mi usum taxi we mi save mo mi never stopem taxi we mi never save hemi nao. One challenge we mi stap feisem wetem some acceseble to so side blo mi. Sometime mi stap go lo Espiritu santo mi stap go swimswim mi stap go usum toilet blo olgeta be wheel chair blo mi no save go nomo mi go be door blo olgeta i smol tumas taem mi talem lo olgeta blo changem after oli se bae oli changem be mi no save se oli changem yet o mi nomo pass bageken blo luk, so hemi nao ol chanllenge we mi mas lukluk lo hem.\nMi stap mekem product blo mi lo side blo showing after mi stap salem behaen lo sanma club, be evry time ol man oli kam oli no stap sapotem mi. From oli no save wanem language. Mi stap usum mo wanem sign blem we olgeta no save mekem se taem oli kam be oli go nomo stap go nomo oli no stap sapotem mi lo product blo mi we i stap.\nMi wantem talem nomo olsem lo service we yumi ol taxi driver mo ol transport wanem we mi stap feisem taem we mi stap luk lo ol some driver taem ol man oli stopem taxi o bus oli mas lukluk gud fastaem. Taem hemi luk se yu one disability bae hem jes laf nomo lo yu. After hemi go mo sometime mi stap luk taem mi slip lo bumbua taem mi stopem bus blo go putum ol pikinini blo mi taem lo afternoon blo mifla go back mifla nao last wan blo go back. I gud blo profeadem. One service we i equal from yu no ting se one person wetem disability yu putum behaen from yumi evry one yumi semak after yu pem bus i semak mi to mi pem bus i semak olsem yu. After some time mifala stap go lo ol training olsem taem mifala go wokbaot taem mifala go lo store fes somting we olgeta lo store oli mekem oli mas lukluk mifala fastaem. After oli stap toktok smolsmol. Hemi no one gudfala service ia. Yu profaedem olsem mi. Mi work from mani blo mi. Mi go blo pem wanem mi wantem yu to yu work insaet lo Chinese store. Mi pem yu askem gud se bae yu go wea from mi no talem blo mi mi one nomo. I gat fulap friend blo mi to. Mo mi luk lo las manis ia nomo we mi vote mi bin stap antap lo roani. Be wan boy i kam insaet blo vote be hemi deaf hemi no save toktok to be olgeta lo fes table tufala boy we sidaon lo fes table oli stap toktok lo hem oli no luk save se hemi deaf after taem mi mi luk luk gud mi jes rekconaesem se hemi deaf hemi no save toktok mi kirap mi kilim nara friend blo mi. Mi se hemi deaf ia hemi no save toktok before yu toktok lo one member blo disability yu mas luk luk good hem fastaem se hemi wanem kaen persone wetem disability . Yu save se yes hemia taem mi singaotem hem se yufala movem kam lo mi. After mi toktok lo hem. Hemi jes andastanem mi mekem se i jes go insaet blo vote. After mi wandem talem nomo se before yu servecem one man wetem disability, yu mas lukluk gud hem fastaem mo yu andastanem back graon blo hem o wanem blo hem blo yu save sevesem folem way blo hem bae hemi glad, be sapos yu no folem tingting blo hem bae hemi no glad nomo ating hemia mo mi sherem ia. I no blo mi one blo ol narafriend blo mi to.\nAll barriers we mi stap feisem me no stap risivim ol gudfala service olsem ol narafala man lo town lo man. Oli stao lukluk nogud mi taem mi stap wokboat lo town mekem se mi stap sem mo to taem mi stopem bus some driver oli gud be some oli no stap mekem gud ol disability oli no wantem stop taem mifala stopem bus oli stap ron i go nomo mo before mi finis mi wantem talem nomo se mifala ol disability mifala semek lo evri naraman.\nBarriers we mi stap feisem olbaot ia taem we mi stap wokbaot lo luganville taon ia footbat i nogat akses blo ol disability i no gat nomo evry binis house lo taon ia lo luganville ia i no gat akses blo ol disability. After taem mifala stap wokboat lo luganville taon mifla stopem wan truck i semak olsem ol colik blo mi. Oli talem finis somefala man oli no gat heart, somefala oli gat heart wetem mifala be mi stap sorry tumas ia lo side blo mifala. Ol disability we mifala stap move roan olbaot ia we ol man oli no stap luk save mifala even ol transport ol bus oli luk save nomo se mifala i no gud. After oli putum price bageken antap lo mifala wanem kaen luk mo wanem kaen tingting ia sapos yufala spesem mifala. After yu tekem truck lo province kasem taon hemi routem 200vt, be mifala go taon mifala pem 200vt be sapos hemi givim one speciel price lo mifala hemi 100vt, be somefala man yufala stap lukluk mifala sidaon ia somefala oli gat gud heart oli luk save mifala olsem brata ia i sidaon lo we ia green shirt ia hemi luk save wanem we i stap we mifala stap mekem. After hemi givim mani blo taxi blo mifala. Be somefala oli no luk save mifala nomo lo wanem we mifala stap move raon. Be ol building blo ol binis house ia mi bin go taon blo pem wan timber blo mi lo taon lo Vanuatu hardware naraside lo wan man Australian name blo hem Bob. Mi go blo pem timber blo house blo mi. Mi stap go antap be woman ia we i work insaet i se lukaot yu foldaon mi kirap mi lukluk hem long time. After mi tanem mi mi wokbaot i go antap mi pem timber blo mi finis. After mi stap kam back taon be woman ia i se lukaot yu foldaon after mi kirap.\nMi talem lo hem se hamas year nao yu work lo luganville since lo 1980 kasem naowia we hemi 39 year nao tumoro 40 year be i no gat wan akses blo disability lo ples ia blo yu save putum lo ples ia hemi wan smol somting nomo blo yufla putum hemi ram blo mi save move wetem working stik blo mi o wetem ol friend blo mi we oli usum wheel chair. Woman ia i kirap i talem lo mi se hemia wan old building mo plis yufala go out. Talem lo ol friend blo yufala se o luk ol building oli stap mekem includim disability insaet to blo mifala save move around semak lo yufala.\nCopyright © Vanuatu Disability Promotion & Adovocacy Association. All rights reserved.


Profet Elaeja Long Hil Ya Horeb | Baebol Lesen Blong Ol Pikinini\nJehova i Givim Paoa Long Elaeja\nTaem Jesebel i harem nius ya se ol profet blong Bal oli ded, hem i kros we i kros. Nao hem i sanem wan mesej long Elaeja se: ‘Tumora, bae yu yu ded olsem ol profet ya blong Bal.’ Elaeja i fraet we i fraet, nao i girap i ronwe i go long draeples. Hem i prea se: ‘Jehova, mi mi harem nogud tumas. Plis yu tekemaot laef blong mi.’ Hem i taed tumas, nao hem i slip long sado blong wan tri.\nWan enjel i kam wekemap Elaeja, i tok smosmol long hem se: ‘Yu girap, yu kakae.’ Elaeja i luk wan raon bred i stap long ol hot ston, mo wan botel wota. Hem i kakae mo i dring, nao hem i slip bakegen. Enjel i kam wekemap hem bakegen, i se: ‘Yu girap, yu kakae. Yu nidim paoa blong yu save go kasem en blong rod blong yu.’ Ale Elaeja i kakae bakegen. Nao hem i wokbaot 40 dei mo 40 naet, go kasem hil ya Horeb. Nao hem i go insaed long wan hol blong ston blong i slip. Be Jehova i toktok long hem se: ‘!Elaeja! ?Yu stap mekem wanem long ples ya?’ Elaeja i ansa se: ‘Ol man Isrel oli brekem promes we oli mekem wetem yu. Oli brekemdaon ol olta blong yu mo oli kilim olgeta profet blong yu oli ded. Mo naoia oli stap traem blong kilim mi tu mi ded.’\nJehova i talem long hem se: ‘Yu go stanap long hil ya.’ Nao wan bigfala win i blu i pas long hol blong ston. Afta, graon i seksek bigwan mo i gat wan bigfala faea i laet. Nao Elaeja i harem wan voes we i tok smosmol long hem. Hem i kavremap fes blong hem long kot blong hem, mo i stanap long maot blong hol ya. Nao Jehova i askem long hem from wanem hem i ronwe. Elaeja i talem se: ‘Mi wan nomo mi stap.’ Be Jehova i talem long hem se: ‘I no yu wan nomo. I gat 7,000 man long Isrel we oli stap wosipim mi yet. Yu go kafsaedem oel long hed blong Elisa blong putumap hem i tekem ples blong yu olsem wan profet.’ Wantaem nomo, Elaeja i mekem samting ya we Jehova i talem. ?Yu ting se Jehova bambae i givhan long yu tu, sipos yu mekem samting we hem i talem? Yes. Naoia, bambae yumi tokbaot wan moa samting we i hapen long draetaem.\n“Yufala i no mas letem tingting blong yufala i trabol from eni samting, be yufala i mas askem olgeta samting we yufala i wantem long God. Yufala i mas prea long hem, yufala i mas krae i go long hem blong hem i givhan long yufala, mo yufala i mas talem tangkiu long hem.”—Filipae 4:6\nOl Kwestin: ?From wanem Elaeja i ronwe? ?Jehova i talem wanem long hem?\n1 King 19:1-18; Rom 11:2-4\nElaeja i Harem Se Hem i Stap Hem Wan Mo i Fraet\n?Jehova i talem wanem long Elaeja taem hem i harem se hem i stap hem wan nomo? ?Yu save lanem wanem long stori blong Elaeja?\nSerem Serem Jehova i Givim Paoa Long Elaeja